Seolah-Olah Hina Mahkamah, Diana Tak Hadir Prosiding Sulh. Farid Mohon Doa Orang Ramai

Tidak pernah berputus asa, pelakon Farid Kamil difahamkan membuat pelbagai tawaran untuk berdamai dengan isterinya, Diana Danielle semasa hadir di mahkamah bagi prosiding sulh.

Memetik laporan Berita Harian, terdapat senarai tawaran diberkan kepada wartawan yang ingin dihadiahkan kepada Diana.

Antara tawaran yang diberikan termasuk aset, barang kemas, wang pendahuluan nafkah dan bayaran balik tiket umrah.

“Sebuah kereta Toyota Vellfire bernilai RM225,000, barangan kemas bernilai RM10,700, wang pendahuluan nafkah dari Mac sehingga Jun 2023 bernilai RM40,000 dan bayaran balik tiket umrah yang sepatutnya adalah hadiah sudah bertukar menjadi hutang yang bernilai RM44,000,” kata Farid.

Bagaimanapun, proses sulh tersebut tidak dapat dijalankan kerana ketidak hadiran pihak Diana.

“Sulh hari ini tidak dapat diselesaikan kerana Diana tidak hadir. Saya difahamkan alasannya adalah disebabkan, ketika ini, dia masih tidak boleh berjumpa saya.

“Bagaimanapun, saya harap doa orang ramai dan saya sendiri dapat dimakbulkan agar Diana berlembut hati kerana dia masih isteri saya,” tambahnya lagi.

Dalam masa yang sama, Farid turut menganggap bahawa ketidak hadiran Diana seolah-olah seperti menghina mahkamah.

“Apabila seseorang sudah failkan untuk perdamaian, tetapi tidak datang, dalam undang-undang, saya diberitahu ia adalah suatu perkara yang melanggar perintah,” katanya.

Dalam pada itu, Hakim Syarie, Shukran Yusof telah menetapkan 30 Mei depan bagi kedua-keduanya memaklumkan kepada mahkamah mengenai laporannya serta memerintahkan Farid dan Diana untuk menjalani proses Jawatankuasa Pendamai (JKP).

Sumber: Berita Harian


Kesilapan notifikasi status HSO dan PUS,  MySejahtera Mohon Maaf

Kesilapan notifikasi status Perintah Pengawasan dan Pemerhatian di Rumah (HSO) serta individu dalam pemantauan (PUS) menerusi aplikasi MySejahtera sudah dipadamkan dan diperbetulkan.

Aplikasi itu menerusi Twitternya @my_sejahtera hari ini berkata, pihaknya sudah menyelesaikan masalah yang menjadi punca perkara itu berlaku.

“Selamat pagi semua. Kami minta maaf di atas kesulitan yang berlaku apabila pengguna aplikasi itu secara rambang diberi status HSO dan PUS,” katanya.

Ini berikutan  beberapa individu mendakwa status mereka di MySejahtera bertukar kepada HSO dan PUS sejak awal pagi ini.

Pengguna Twitter @zool_hilmi memohon Menteri Kesihatan, Khairy Jamaluddin menyelesaikan isu berbangkit kerana ia menimbulkan keresahan dalam kalangan rakyat.

“Perkara itu tidak sepatutnya berlaku. Bagaimana kami nak keluar rumah apabila aplikasi itu perlu digunakan di semua tempat,” katanya.


Tiada Keputihan Dirikan Solat Pun Selesa. Rahsianya Kena Amalkan Air Herba Ni!

Kadang-kadang bila ada keputihan yang dialami oleh sesetengah wanita, ini akan menjadi penyebab rasa tidak selesa terutamanya ketika hendak menunaikan solat. Oleh itu, masalah keputihan ini tidak boleh dibiarkan begitu sahaja. Ianya perlu dirawat agar bahagian intim wanita rasa lebih bersih dan sihat.

Bagaimana caranya?

Selain dapatkan nasihat dan rawatan daripada doktor, tidak salah kiranya turut amalkan minum air herba ini. Nak tahu bagaimana cara penyediaannya, jom semak perkongsian ini.

Ramai sangat PM selalu buat meruang dan kesannya ada yang sampai luka, jangkitan, berbau,berdarah, keputihan melampau gara-gara posting #DahBuatPapSmearKe yang menentang amalan meruang

Rahsia Jaga Kesihatan Dalaman

Aku beri satu rahsia macam mana nak jaga aset korang baik-baik ya? Janji lepas amalkan korang bahagia di samping suami, dan share la dengan jiran sebelah korang. Anak dara yang aktif pun elok amalkan sebelum kawen.

Mula-mula sekali kalau teruk, jumpa doctor dulu, kenalpasti masalah utama, makan ubat ikot saranan doctor, lepas baik tu korang nak amal cara ni pun boleh.

Kakak ipar aku Ros Faezan ajar satu resepi rahsia dia. Jamu Kunyit Asam. Resepi dia ni memang buat masalah aset korang kering, rapat, memikat dan tersekat. Eh? Hahaha.
Paling best, ramuan rahsia dia ni meningkatkan kesuburan, so jaga-jaga ya.

RESIPI JAMU KUNYIT ASAM

Bahan-bahan:

Kunyit hidup 6 ulas besar ibu jari

Halia sikit je (2 cm)

Asam jawa sengenggam (tapi aku malas aku pakai Asam Adabi ni ha)

Blend barang di atas, masuk dalam periuk.

Gula Melaka (tapi aku suka Gula Perang ni lagi.. Haha)

Manjakani 5 kapsul, buka siap-siap.

Cara buat :

2. Masak semua ni dalam periuk selama 30 minit or sesedap rasa korang.

Cara pengambilan :

Minum sehari 2 kali, pagi dan malam, sikit ja dalam 3 sudu, jangan lelebih, kang ketat macam pakai solex, aku tak jamin.

Seminggu kemudian korang dan suami boleh rasa kelainannya. Nak solat pun tak ada keraguan dah ok dengan keputihan.

Masak lebih simpan dalam peti ais ya.


“Happynya Dia Lambai Baba Nak Masuk Sekolah.” Hantar Jebat Ke Tadika, Sharnaaz Luah Rasa Sebak!

Pelakon Sharnaaz Ahmad berkongsi perasaan tatkala pertama kali menghantar anak lelakinya, Jebat Jayden ke ‘Children’s Discovery House’.

Menurutnya, selepas diri sendiri melalui fasa tersebut barulah dia faham perasaan ibu bapa yang menghantar anak ke sekolah.

“Jebat okey, semua okey, cuma bila dalam pukul 11 macamtu dia dah nak balik. Dia kata dia nak sleep dekat rumah dengan mummy (Nabila).

“Rasa kejap saja masa berjalan. Dulu bila tengok orang komen, sebak hantar anak ke sekolah kita tak faham. Sekarang baru faham.

“Rasa dia akan cepat membesar dan akan cari kehidupan sendiri dah selepas ini. Dengan kawan-kawan, dengan awek (teman wanita).

Pemilik nama sebenar, Sharnaaz Ahmad Basir Ahmad ini berkongsi momen Jebat yang teruja untuk pergi ke tadika buat pertama kalinya di Instagram (IG).

Dalam rakaman video itu turut kelihatan Noor Nabila yang bersama menemani anak kesayangan.

Untuk rekod, Sharnaaz dan Noor Nabila mendirikan rumah tangga pada 31 Mac 2017 namun disahkan bercerai pada 9 Julai 2020 secara hakam di Mahkamah Rendah Syariah Wilayah Persekutuan.

Hasil perkahwinan, pasangan tersebut dikurniakan seorang anak lelaki iaitu Jebat Jayden pada 30 Ogos 2018.


Nak Cantikkan Tubuh Luar Dalam, Wajib Dahulukan 7 Rutin Ini Ya!

Nak cantik dalam masa yang pantas memang bukannya senang. Selain harus menjaga disiplin diri, hati kena kuat. Lebih-lebih bagi seorang wanita bergelar ibu.

Mana tidaknya, menguruskan anak serta mempersiapkan segala urusan rumah tangga memaksa wanita lebih cergas dan soal berdiet, adakalanya wanita terlepas pandang.

Macam mana ibu yang berdiet kalau sentiasa menyediakan juadah yang enak buat suami dan anak-anak. Ibu pun akan turut sekali makan dengan berseleranya. Sudahnya diet entah ke mana. Tak gitu?

Walaupun sukar untuk berdiet, menjaga pemakanan yang sihat adalah yang perlu wanita lakukan untuk mengekalkan kesihatan dan sekaligus tampil cantik. Soalnya bagaimana?

Amal Detoks
Seharian makan bermacam-macam jenis makanan, ada baiknya anda lakukan detoks pada keesokkan paginya. Lemon dan buah-buahan sitrus lain antara yang patut anda amalkan.

Hiris kesemua buah di malam hari dan simpan di dalam peti sejuk. Minum keesokan harinya dan ulang setiap pagi. Mudah bukan?

Air Serai Kunyit
Air campuran herba memang baik untuk kita amalkan setiap hari. Bagi wanita, amalan air rebusan kunyit dan serai yang direnehkan bersama sedikit madu atau gula perang adalah minuman terbaik untuk dalaman wanita. Kena amalkan!

Campuran Air Timun
Kalau tak mampu berdiet sekurang-kurangnya wanita kena elakkan makan snek ringan. Apabila rasa lapar dan ingin makan snek ringan, cubalah minum air yang dicampur dengan timun.

Kisar sendiri dan simpan dalam peti sejuk. Cara ini bukan hanya hilangkan rasa lapar tetapi baik untuk kesihatan.

Tolak Tepi Makanan Proses
Selain snek, elakkan sama sekali mengambil makanan berproses dengan kerap. Mungkin sesekali makan burger dari kedai makanan segera memadai.

Janganlah setiap minggu. Kalau di rumah pula jangan dibeli stok makanan proses seperti sosej, daging burger, nugget dan sebagainya. Elakkan!

Kapur vs Limau Nipis
Sesekali kalau anda rajin, sapukanlah adunan limau nipis dan kapur sirih yang diadunkan hingga sebati. Sapukan pada perut dan amalkan petua ini. Kalau rajin usaha insyaallah perut akan rata dan cantik seperti yang kita mahu. Jadi kenalah rajin.

Teh Halba
Petua amalan menggunakan air teh halba ini cukup baik untuk kesihatan. Jadi cubalah amalkan air rebusan ini bersama sedikit limau nipis. Tambahkan sedikit madu jika suka. Sihat luar dalam. Confirm cantik!

Selain amalan petua moden dan tradisional ini, menjaga penampilan adalah perkara yang wajib dilakukan oleh semua wanita. Biar baju tidak sentiasa berganti baru asalkan penampilan nampak kemas setiap masa. Bijak mengenakan suai padan pakaian serta kenakanlah sedikit solekan nipis ke wajah.

Tampil cantik bukan hanya untuk kita rasa lebih yakin tetapi juga untuk kerukunan rumah tangga. Cantik luar dan dalam pastinya buat suami suka!


“Tiru Konten Buat ‘Prank’ Kononya Tengah Curang…”- Dr Ni Kongsikan Kes Pesakitnya, Jadikan Pengajaran & Jangan Dibuat!

Tidak dinafikan sekarang ini macam-macam video dikongsikan di media sosial, ada yang bagus dan bermanfat, bolehlah dijadikan panduan. Namun tidak kurang juga perkongsian  video yang pelik-pelik dikongsikan sekadar untuk suka-suka dan  menarik perhatian umum.

Pun begitu, dalam sedar atau tidak tindakan tersebut sebenarnya boleh mendatangkan kesan negatif. Ini sebagaimana yang dikongsikan oleh Dr. Kamarul Ariffin Nor Sadan berkenaan pesakitnya yang mengadu bermasalah setelah suaminya meniru konten buat ‘prank’ berlaku curang.

Ini perkongsiannya dan bersamalah ambil pengajarannya.

Semakin ramai pula orang tiru konten buat prank pada pasangan, kononya tengah curang, kemudian rakam reaksi pasangannya tu dan muat di sosial media. Eksperimen sosial katanya.

Risau, saya.

Ada seorang pesakit datang mengadu bahawa sejak dia kena prank begitu, dia dah hilang rasa sayang kepada pasangannya. Baru berkahwin, dan selepas insiden itu, terus dah dingin hubungan.

Pertama, dia berasa terguris kerana pasangannya sanggup melukakan hatinya dengan sengaja, iaitu dengan alasan “bergurau” dan “eksperimen”. Dia tak boleh terima benda tu.

Kedua, pasangannya muat naik pula rakaman itu untuk tontonan umum, serta dijadikan bahan ketawa di ruangan komen. Dia tertanya-tanya, adakah naik marah atas kecurangan pasangan itu kelakar?

Ketiga, apabila dia berterus terang tentang perasaannya dengan pasangan, pasangannya telah memadam video berkenaan tetapi ada kata dia tak “sporting”, tak “chill”, tak “relax”. Dia terkilan.

Video itu tular, dan telah dimuat naik semula oleh beberapa media lain. Walaupun pasangannya dah padam di akaun sendiri, namun video itu di media-media lain masih ada.

Setiap kali video itu lalu di media sosial, dia marah, tak boleh tidur, segan nak keluar rumah, malu nak pergi kerja, nak duduk rumah pun tak boleh sebab tak lalu nak tengok muka pasangannya.

Ini mencetuskan perbalahan antara mereka, kemudian perbalahan menjadi pertengkaran, lambat laun pertengakaran menjadi pergaduhan, hujungnya pergaduhan itu menjadi penceraian.

Malangnya, penceraian itu bukan penutup kepada masalah ini. Video dia masih berlegar di alam maya. Sekali sekala muncul semula di media sosial. Kelakuannya masih ditertawa.

Begitulah bagaimana dia akhirnya tiba di meja konsultasi saya dan minta dirujuk ke doktor psikiatri. Saya minta kebenaran untuk kongsikan kisahnya pada kalian semua. Dia izinkan.

Bersenda gurau dengan pasangan, boleh mengeratkan hubungan. Ia amat digalakkan, tapi perlu tahu di mana had dan sempadannya. Menyakat tak apa, tapi tak usahlah sampai menyakiti.

Ingat! Ada luka boleh sembuh, ada luka menjadi nanah, ada luka meninggalkan parut, dan ada luka mampu bunuh. Oleh itu, sebolehnya jangan melukakan pasangan.

Jom turut serta bersama e-keluargagader Bonding Day #dirumahaje secara virtual untuk anda merasai seperti berada di Ripleys Believe It or Not Adventureland Genting Highlands dan beberapa lagi tempat menarik di Genting Highlands!

Bila anda join event ini, anda juga layak menerima 2 tiket Ripleys Believe It or Not Adventureland Genting Highlands secara PERCUMA untuk anda sekeluarga.


Anak Darjah Satu Dan Pra Sekolah, Cikgu Ini Ada 10 Pesanan Untuk Ibu Bapa Bila Anak Mula Bersekolah. Barulah Semangat Ke Sekolah!

Setelah sejak tahun lepas murid sekolah dibawah Kementerian Pelajaran Malaysia menikmati ‘cuti panjang’ akhirnya bakal memulakan sesi persekolahan secara bersemuka pada bulan Mac ini.

Merujuk kepada pengumumkan oleh Menteri Pendidikan, Datuk Dr Radzi Jidin, murid prasekolah, Tahun Satu dan Dua di seluruh negara akan hadir ke sekolah bermula 1 Mac ini.

Bagi murid Tahun Tiga, Empat, Lima dan Enam, mereka akan mula hadir ke sekolah pada 8 Mac ini.

Sudah pastinya ada anak-anak teruja untuk menghadiri sesi persekolahan untuk berjumpa teman-teman. Namun bagi anak-anak pra sekolah dan tahun satu pastinya ia suatu dunia baru buat mereka. Malah situasi norma baharu mengikuti pembelajaran dengan SOP yang disediakan oleh pihak sekolah.

Sudah pastinya ada segelintir ibu bapa melahirkan rasa bimbang keadaan anak.

Untuk tenang hari pertama pesekolah anak-anak, ibu ayah ikuti perkongsian oleh guru ini. 10 tip boleh jadi panduan.

Buat ibu bapa yang ada anak manja dan kali pertama hantar anak ke sekolah. Ini pesanku.

Cikgu dah rasa macam ikan dalam akuarium je. Diperhati oleh mata-mata kalian ikut tingkap. Nak kawal kelas pun jadi payah bila ramai mata memandang, rasa seram semacam!

Jangan risau. Jangan risau. Jangan risau, kami takkan rotan anak kalian walau dia buat hal. Gigit jauh sekali. Ini tahun satu, kali pertama pula jejak kaki. Kami tahulah.

Senyumlah pada guru-guru walau kadangkala guru tak sempat nak membalas senyuman kalian sebab terlampau sibuk urus itu ini. Maafkan kekurangan kami.

“Cikgu, nanti cikgu pastikan anak saya makan bekal makanan yang ada dalam beg tu ya.”

“Cikgu, nanti cikgu pastikan anak saya solat Asar ya.”

“Cikgu. Semua barang anak saya jenama Smiggle. Botol air pula brand Tupperware. Cikgu pastikan tiada murid lain ambil ya.”

Ha, nampak macam permintaan biasa kan? Ketahui ia satu bebanan besar pada cikgu nak melayan anak kita seorang. Nak cari dia seorang waktu rehat semata-mata nak suruh anak kita makan bekal. Cikgu pun nak rehat dan makan juga.

Anak diam tak cerita. Mereka pula lupa pesan ibubapa supaya tidak terlibah dengan aktiviti yang lasak dan boleh membahayakan mereka, maka mereka bermain dan menjalankan aktiviti dengan excited sehingga rebah, pengsan dan sakit.


Ilmu Keibubapaan, Dr Ni Kongsikan Ada 10 Point Penting

Menjadi ibu dan ayah yang terbaik untuk anak-anak, umum mengetahui kita perlu bersedia dengan pelbagai ilmu keibubapaan yang harus dipelajari berterusan dari masa ke semasa.

Jadi bagus kiranya kita baca perkongsian daripada doktor ini untuk manfaat bersama dalam mendidik anak-anak. Jom semak.

Saya baru jadi seorang ayah hampir 9 tahun, dan saya mula membaca buku-buku keibubapaan sejak saya berusia 18 tahun iaitu kira-kira 14 tahun lalu….

Walaupun ilmu dan pengalaman saya terhad, ada beberapa perkara atau prinsip keibubapaan yang saya simpulkan kini saya praktikkan dalam diri saya untuk menjalankan tanggungjawab sebagai seorang ayah yang saya rasa tak salah untuk saya kongsi.

Saya nak kongsi 10 poin di sini, manalah tahu perkongsian saya ini sedikit-sebanyak boleh memberi idea, inspirasi atau motivasi buat para ibu ayah positif yang sudi mengambil manfaat daripada tulisan saya ini. Boleh?

1. Kita perlu ucapkan, luahkan dan tunjukkan kita sayang mereka. Biar mereka dengar, tahu dan rasa kehangatan kasih sayang kita terhadap mereka.

Ucapkan kata-kata sayang, “Papa Mama sayang abang, kakak, adik…”

Pada masa yang sama peluklah anak-anak dan ciumlah mereka, sebagai cara kita menunjukkan kita sayang mereka.

Kita perlu faham bahawa dengan contoh kita menyampaikan dan menunjukkan kasih sayang kita barulah anak-anak kita akan mampu menyampaikan dan menunjukkan kasih sayang mereka terhadap kita.

Juga sangat penting, melalui cara kasih sayang kita inilah anak-anak mampu memahami dan bersedia ke arah usia remaja, mengenal jantina lain, bagaimana mengawal perasaan yang wujud, bagaimana mengendali tarikan jika ada, dan menghilangkan ‘gap’ untuk berkongsi cerita dengan ibu ayah tentang situasi mereka.

Cuba bayangkan jika kita sebagai ibu ayah tidak berkongsi perasaan dengan anak-anak, sudah pasti janggal bagi anak-anak untuk berkongsi rasa dengan kita.

2. Ajar anak-anak kita tentang adab dan akhlak, lebih penting lagi tunjukkan kepada anak-anak kita apa itu adab sopan dan akhlak mulia.

Ya, kita perlu jadi ibu bapa yang beradab.

Sebut “Tolong…” apabila meminta bantuan. Bukan maki hamun.

Sebut “Terima kasih…” apabila menerima bantuan dan seumpamanya.

“Ya, Tuan… Tidak, Encik.. Ya, Puan… Tidak, saudari…” dan seumpamanya, mengikut situasi. Pak cik, mak cik, kakak, abang. Bukan kau-aku dengan orang lebih tua, tak hormat orang, mudah marah dan sebagainya.

Jangan galakkan mereka untuk berakhlak mulia, tetapi wajibkan mereka untuk berakhlak mulia.

Dan jangan mengharap mereka akan membesar menjadi orang yang berakhlak mulia jika kita sebagai ibu bapa tidak berakhlak mulia.

Disiplinkan diri kita untuk mendisiplinkan anak-anak. Kita nak anak bangun awal, kita kena bangun awal.

Kita nak anak jadi bagus, kita kena jadi ibu ayah yang bagus.

3. Masuklah ke dalam dunia anak-anak.

Mereka suka bersukan? Bersukanlah bersama mereka.

Mereka suka gajet, berikanlah galakan.

Mereka suka belajar, berikan galakan. Belajarlah bersama mereka.

Bersama mereka dalam kesukaan mereka, walaupun itu bukan kesukaan kita. Just be in their world.

Bawa mereka bermain, jalan-jalan, makan sama-sama. Again, be in their world.

4. Bina hubungan akrab dan rapat dengan anak-anak. Jadikan relationship itu sebagai relationship paling penting, indah dan kuat.

Percaya hubungan kita dengan anak-anak kita adalah lebih penting daripada hubungan kita dengan pelanggan bisnes kita, rakan sekerja kita, jiran kita dan sebagainya.

Bersembanglah dengan anak-anak, dengarlah cerita mereka, tahu apa mereka suka, jauhkan apa yang mereka tak suka, ‘laburkan’ masa dan tenaga kita membina hubungan paling bagus dengan anak-anak kita. Jangan buat sambil lewa.

Yes, we must build an excellent relationship with our kids. This is a very important investment.

5. Ramai ibu ayah memilih untuk menyembunyikan perasaan sendiri. Rasa susah hati, kita pergi masuk bilik menangis seorang diri. Rasa tak setuju dengan sikap dan tindakan anak-anak, kita pendamkan. Rasa nak marah, kita sorokkan sedangkan kita boleh tunjukkan kemarahan kita dengan kata-kata tegas dalam keadaan terkawal.

Sebenarnya, tak jatuh pun maruah kita apabila kita tunjukkan kesedihan kita kepada anak-anak. Tak salah pun kita kongsi rasa tak puas hati kita terhadap apa yang berlaku. We should show and share our feelings with them.

Mereka perlu tahu kita adalah manusia biasa yang mempunyai pelbagai rasa, dan mereka akan fahami bahawa segala perasaan mereka adalah tidak salah. They can be sad, like we can be sad. They can be mad, like we can be mad.

Give them, our kids, all of us. Let them see us, our happiness, our sadness, our strength, our weaknesses, our emotions, our everything. We don’t have to hide, life is not a hiding game.

Apabila perlu marah untuk memperbetulkan keadaan, marahlah. Berikan disiplin kehidupan. Selepas marah, terangkan kepada mereka apa sebab kemarahan kita. Let them know what’s right and what’s wrong.

6. Apabila mereka berlari berkejaran, beritahu mereka supaya berhati-hati ketika berlari, elakkan jatuh.

Tetapi biarkan mereka berlari (di tempat selamat) dan biarkan mereka merasai jatuh. Mereka akan tahu sakitnya jatuh, melalui ini mereka tidak akan mahu jatuh lagi.

Apabila mereka menghadapi masalah, tunjukkan kepada mereka bahawa mereka perlu mencari jalan penyelesaian terhadap masalah yang dihadapi. Bukan melarikan diri.

Biar mereka menyelesaikan masalah sendiri, galakkan mereka berfikir, beri sokongan. Mereka akan belajar banyak perkara melaluinya. Jangan pula kita pergi tolong selesaikan semua perkara.

We stand back and let them face the world, feel the pain and understand the survival.

7. Ajar anak-anak kita cara untuk hidup. Ya, tentang kemahiran hidup.

Apa itu tanggungjawab mencari rezeki, ajar cara memasak, membina atau mencari tempat berteduh atau tempat tinggal, bagaimana tanam pokok, apa itu air bersih yang boleh diminum, bagaimana menggunakan mancis, apa itu lampu suluh, dan pelbagai perkara kehidupan..

Ajar. Orang putih memastikan anak berumur 10 tahun tahu cara, bahan dan bagaimana memasak nasi dan menggoreng telur, sekurang-kurangnya perkara asas, buah apa elok dimakan, dan sebagainya.

Bawa anak-anak ke pasar, bukan jadikan anak sebagai raja yang hanya tahu mengarahkan nak makan apa nak minum apa saja…

8. Jangan tipu anak-anak, dan jangan ajar anak-anak menipu melalui sikap kita.

Contohnya apa?

Apabila kita salah, mengaku salah. Kita lambat menjemput mereka dari sekolah kerana kita terleka berbual dengan kawan, mengaku sajalah, mohon maaf dan tekad untuk tidak ulangi lagi.

Apabila kita tak mampu nak hadiri majlis penyampaian hadiah di sekolah anak kita kerana ada urusan lain, jangan berjanji untuk hadir. Beritahu apa yang sebenarnya. Memberitahu kebenaran yang pahit adalah suatu kemanisan berbanding memberitahu penipuan yang kononnya manis. Percayalah, jika kita menipu kita boleh hadir sedangkan kita tahu kita takkan hadir, anak-anak ‘belajar’ ini dan membudayakannya nanti, sama ada dalam rutin seharian, di tempat kerja dan sebagainya, bahkan terhadap ibu ayahnya sendiri dia akan berbohong. Wa na’uzubillahi min zalik.

Our kids are smart and they need to know the truth. Don’t ‘kill’ them with lies.

9. Biarkan anak-anak kecil bersikap seperti anak-anak kecil. Mereka ada kemahuan, mereka ada emosi. Biarkan mereka berkongsi, dan kita sebagai ibu ayah perlu bersedia menerima, dan mengemudikan sifat dan sikap anak-anak ke arah yang betul…

Jangan paksa anak-anak menjadi kita versi kecil. Kesian mereka.

Mana mungkin anak berumur 4 tahun dipaksa tidak menangis sepanjang hari sedangkan fitrah semulajadi anak sesuai itu mengekspresikan perasaan sedih, marah, takut, lapar dan seumpamanya dengan menangis. Let kids be kids.

10. Perkenalkan dan dedahkan anak-anak kita tentang nilai wang. Nak beli sesuatu, perlu ada wang. Nak dapatkan sesuatu, perlu usaha.

Ajar anak cara membeli barang, bagaimana mengira wang baki, dan sebagainya.

Agar tak mudah ditipu. Tetapi lebih-lebih lagi supaya anak-anak mengerti wang bukan mudah diperolehi…

Poin ini mungkin tak valid bagi anda yang kaya-raya.

Cukuplah 10 ini dulu. Nanti kita sambung lagi ye…

Ya, doaaaaa sokmo, agar anak-anak kita dirahmati Allah, dan agar kita dapat jadi ibu ayah yang terbaik untuk anak-anak kita semua, agar kita dapat jadi pak cik mak cik yang baik buat generasi masyarakat dan agar kita dapat menjadi pemimpin yang bagus, sekiranya dipilih menkadi pemimpin masyarakat atau negara suatu ketika nanti.


Cara Ni Memang Kena Buat. Kalau Tak, Pokok Ros Yang Dibeli Dari Tanah Tinggi Akan Mati!

Melihat pokok bunga yang ditanam di tanah tinggi, bunga-bungaan berkembang segar dan cantik sekali.

Teringin juga dibawa balik untuk ditanam, pun begitu ramai juga mengatakan pokok tersebut akan mati jika di tanam di kawasan panas. Betulkah?

Di sini Puan Tg Noorhidayati berkongsi info berkenaan penanaman Ros untuk manfaat bersama.

Dips berkebun: Bunga Ros dan kaedah penjagaannya.

Sebelum beli : Pastikan bunga ros itu adalah ros kampung ataupun ros tanah tinggi.

Ros kampung senang dijaga dan tahan dengan cuaca kita.

Ros tanah tinggi sedikit sensitif dan perlu ditrain untuk hidup dan fleksibel dengan cuaca kita.

Medium tanah semaian tanah kompos atau yang tidak menyerap air. Akar pokok ros cepat memburuk jika berlebihan air.

Siram pokok di awal pagi dan awal petang. Siram tengah hari.waterblast untuk kurangkan thrips. Siram lewat petang boleh menyebabkan bintik-bintik hitam timbul di permukaan daun.

Sentiasa trim pokok untuk menggalakkan pucuk baru keluar dan menggalakkan bunga keluar.

Buang daun-daun yang rosak atau buruk. Jika batang ros memburuk, potong batang yang buruk sehingga ke bahagian dahan yang masih hijau untuk mengelakkan penyakit pokok dari merebak ke batang yang masih elok.

Potong tangkai bunga di bahagian pangkal untuk mengelakkan kekurangan nutrien pokok. Tangkai bunga yang buruk perlu sentiasa dicantas awal untuk menggalakkan pucuk baru cepat keluar.

Pembajaan yang teratur seminggu sekali. Boleh selang selikan dengan booster flowers yang berbiji merah dengan baja kulit udang dan baja kopi.

Ros tanah tinggi.

1. Tukarkan pot dan tanah yang lebih baik. Pasu yang besar dan tanah sekam poros.

2. Letak pokok ros ditempat teduh dalam tempoh seminggu dua.

3. Dedahkan pokok dengan cahaya matahari pagi selama 4-5 jam sehari. Elakkan tempat yang terlalu panas dan terdedah matahari yang terik.

4. Trim pokok dan buang daun-daun yang mula menguning. Itu normal kerana pokok sedang menyesuaikan diri dengan tempat baru, dengan itu pucuk baru akan keluar dan pokok akan cepat berputik baru. Letakkan secubit baja tapi mestilah jauh dari pangkal kerana baja kimia bersifat panas dan boleh memudaratkan pokok bila terlebih atau diletak di pangkal pokok.

5. Ketika trim pokok jangan buang kesemua daun. Tinggalkan sedikit daun yang masih elok di pokok untuk menggalakkan proses fotosintesis terus berlaku dan menggalakkan pokok terus hidup, dan mengelakkan pokok cepat rosak dan mati.

Cara tanam melalui keratan batang
1. Pilih ranting pokok yang tidak terlalu tua dan tidak terlalu muda. Potong menyerong.

2. Potong di awal pagi atau lewat petang untuk mengelakkan batang kekurangan air. Basuh ranting yang dipotong untuk membuang tanah dan kekotoran yang melekat.

3. Rendam keratan ranting di dalam air bebas klorin selama 5-6 jam untuk memastikan batang terus segar dan menerima bekalan air secukupnya. Sewaktu rendam pastikan daun di pangkal ranting dibuang untuk mengelakkan penyakit dan kulat di bahagian rendaman batang tersebut.

4. Alihkan ke tanah pada lewat petang. Pastikan pasu dan tanah berada pada tempat teduh dan sedikit lembap. Siram seperti biasa. Pastikan pokok menerima cahaya matahari secukupnya setiap hari.

Sedikit tips penjagaan pokok bunga ros dari saya mengikut pengetahuan dan cara yang saya amalkan. Jika ada kekurangan harap dapat dimaafkan. Saya pun masih belajar. Selamat berusaha.


5 Tahun Kahwin Belum Ada Rezeki Zuriat, Suami Bahagia Layan Anak Asuhan Macam Anak Sendiri

Setiap pasangan yang berkahwin semestinya mahukan zuriat sendiri, tetapi itu semua atas rezeki masing-masing. Ada yang baru kahwin terus dikurniakan dengan rezeki anak dengan cepat, malah ada juga yang menunggu bertahun-tahun baru ada rezeki anak.

Bagi yang belum dikurniakan rezeki anak, mungkin belum tiba masanya, jangan mengalah untuk berusaha dan mencari sumber kebahagiaan lain sementara menanti cahaya mata sendiri.

Sama seperti pasangan suami isteri ini, meskipun sudah hampir 5 tahun lalu mendirikan rumah tangga, mereka masih lagi belum dikurniakan rezeki seperti pasangan lain. Namun, daripada menyalahkan takdir, mereka berdua memperoleh satu nikmat yang cukup istimewa merasa kasih sayang anak walaupun hanya anak asuhan.

Kisah ini dikongsikan oleh tuan empunya badan bermula dengan cadangan suami untuk isterinya, Myza mengasuh anak pegawai. Siapa sangka, sang suami menjaga dan menyayangi anak-anak asuhan bagai menatang minyak yang penuh.

Myza melihat suaminya cukup gembira walaupun cuma menumpang kasih sayang zuriat orang lain. Di hujung perkongsian tersebut, dia tetap berdoa agar ada rezeki anak berpihak pada keluarga mereka juga suatu hari nanti.

Meneliti di ruangan komen, ramai yang mendoakan baik-baik buat pasangan ini supaya  peroleh cahaya mata sendiri dan ada juga yang berkongsi pengalaman sama seperti mereka.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Minum Air Serai Bukan Je Sedap. Paling Best Terasa Sihat & Awet Muda!

Penjagaan kesihatan dan kecantikan tubuh badan bagi seorang wanita adalah sesuatu yang sangat penting. Hingga ada sesetengahnya akan sanggup berhabis duit untuk tampil cantik dan menawan.

Malah bukan suatu yang pelik, jika sanggup menghabiskan masa yang panjang di spa kecantikan bagi memastikan tubuh kekal cantik dan bertenga. Semua ini menjadi keutamaan wanita masa kini.

Pun begitu tahukah anda selain kaedah dan cara tersebut,  ada satu cara yang ringkas dan mudah dalam menjaga kesihatan tubuh yang boleh diamalkan.  Lain tidak bukan adalah dengan mengamalkan minuman air serai.

Apa menarik dan istimewanya minuman serai ini? Jom kita semak apa yang dikongsikan oleh dua wanita ini; Puan Mastura Rashid dan Puan Siti Fatimah Haji Shamsuri.

Ini diajar oleh bidan yang mengurut saya. Jujurnya, bidan ni memang nampak sangat muda, walaupun usianya dah lebih 50 tahun. Mulanya saya agak umurnya lewat 30an atau awal 40an. Saya panggil kakak, tapi rupanya dah pangkat makcik. hehe

Katanya, dari muda, hingga tua, dia cuma amalkan minum AIR SERAI saja untuk kesihatan badan. Jamu dan makjun pun dia buat sendiri tau, tak pernah beli pun. Makcik ni asal kelantan. Jadi saya agak resipi-resipi jamu dia mesti dari sana juga.

Berbalik pada cerita air serai tadi,.gunakan serai segar ya. Bukan yang dibotolkan untuk tujuan commercial (ada ke? Saya cuma sebut saja, mana tau kebetulan ada yang dah di commercial kan)

Caranya begini:

1. Bersihkan 10-15 batang serai.
2. Isikan periuk dengan lebih kurang 10L air.
3. Rebus serai tadi sehingga pekat dan keluar bau wangi.

ps: Biasanya saya rebus selama 1/2 jam.

Tutup api, biarkan suam, kemudian minum.

Amalkan minum segelas pagi lepas sarapan, tengahari dan malam.

Efek dia?
1. Banyak kentut
2. Perut kempis
3. Kulit bertambah cerah dan sihat (nampak kemerah-merahan pun ya)
4. Badan dan peluh bau wangi (atau yang ada masalah bau badan teruk, badan akan perlahan-lahan hilang bau)
5. Lawas kencing dan buang air besar
6. Buang toksin

Sumber :  Mastura Rashid


Doktor Gigi Kongsi 6 Cara Nak Bagi Gigi Anak Cantik Dan Kuat. Ini Ibu Ayah Kena Buat!

Elemen yang terpenting bagi penjagaan gigi dan gusi ialah kebersihan mulut yang baik supaya dapat melindungi anak anda daripada kerosakan dan pereputan gigi susu. Apabila gigi sudah tumbuh, ibu bapa perlu membantu anak membersihkan giginya dengan menggunakan berus gigi silikon yang lembut.

Seterusnya apabila set gigi susu sebanyak 20 batang sudah tumbuh pada usia dua setengah tahun ke atas, ibu bapa perlu mula tunjuk ajar anak mereka bagaimana cara yang betul untuk menggosok gigi anak mereka.

Namun masalah kerosakan gigi mulai berlaku apabila kebersihan gigi diabaikan. Ia termasuk juga perihal anak yang suka menghisap botol susu sambil tidur. Ia amalan yang sangat tidak digalakkan. Kandungan kanji atau karbohidrat dalam susu akan membentuk lapisan melekit (plak) pada permukaan gigi anak anda. Seterusnya susu yang melekat pada gigi akan menyebabkan gigi mudah mereput. Sebaiknya selepas setiap kali selesai anak anda menghisap susu, bilas mulut dengan memberi sedikit air kosong atau lapkan gigi anak anda menggunakan kain yang bersih.

Jom ikuti enam panduan oleh Dr Halina Haron,Pakar Pergigian, Klinik Pergigian Halina, Bangsar mengenai penjagaan gigi anak buat ibu bapa untuk memastikan kesihatan gigi anak sempurna. Amalkan panduan ini  untuk mengelak kerosakan gigi anak anda.

1.Sayuran dan buah-buahan berserat

Pemakanan yang baik untuk diamalkan supaya anak akan mendapatkan gusi yang sihat adalah dengan menggalakkan memakan sayur-sayuran dan buah-buahan berserat. Elakkan snek bergula yang tiada nutrisi. Amalkan tabiat yang sihat dan betul perlu di titik beratkan sejak kecil lagi.

2.Elakan makanan bergula dan berkanji

Pemakanan yang berkandungan gula dan berkanji sangat tidak digalakkan kerana gula adalah musuh utama gigi, selain boleh menyebabkan obesiti. Jika tidak menjaga kebersihan mulut dengan cara menggosok gigi, kandungan gula ini akan melekat pada permukaan gigi sekali gus mereputkan gigi jika dibiarkan berterusan dalam keadaan begini.

3.Elakkan menidurkan anak dengan botol berisi susu.

Pastikan anak menghabiskan susu dengan segera dan setelah anak tidur gantikan dengan botol berisi air kosong biasa. Dengan cara ini, gigi anak tidak akan rosak dengan mudah. Galakkan anak meminum air kosong sejak kecil. Peranan dan kefahaman ibu bapa di sini adalah penting.

4.Kesihatan gusi

Gusi anak perlu dijaga dengan membersihkan gusi walaupun sebelum gigi susu tumbuh. Susu mengandungi karbohidrat yang berkanji dan ada yang bergula. Sekiranya sisa susuan tidak dibersihkan dengan betul pada rongga mulut dan batas gusi anak, ia akan menyebabkan mulut anak akan berbau masam dan gusi boleh menjadi keputih-putihan dan tidak sihat. Keadaan gusi sebegini akan menyebabkan anak berasa tidak selesa jika dibiarkan berterusan.

5.Mengosok cara yang betul

Ibu bapa perlu tahu bagaimana cara membersihkan gigi anak. Ia termasuk cara menggosok gigi dari atas ke bawah dan sebagainya. Juga pemilihan berus gigi dan ubat gigi mengikut umur perlu betul supaya kebersihan mulut dilakukan dengan sempurna. Sentiasa ingatkan anak untuk menggosok gigi sekurang-kurangnya dua kali sehari dengan anggaran selama dua minit. Ibu bapa boleh menjadi contoh yang baik bagi anak.

6.Pemeriksaan berkala setiap enam bulan

Dinasihatkan anak berusia setahun dibawa berjumpa doktor pergigian supaya dapat diberi tunjuk ajar cara membersihkan gigi anak. Ia untuk memastikan tiada gigi yang berlubang dan gusi pula sihat. Sekiranya berlaku masalah pergigian, rawatan akan diberi pada bahagian yang bermasalah itu.


Gara-Gara Guna Peluntur Bersih Bilik Air, Wanita Ni Kongsi Detik Cemas Suami Rebah, Tak Boleh Bernafas & Mulut Berbuih

Seorang isteri berkongsi detik cemas apabila suaminya rebah dan tidak boleh bernafas gara-gara menyimbah peluntur ke dalam bilik air.

Menurut Hana Hana Mashitah, suaminya dikatakan menggunakan peluntur dicampur pencuci mozek.

Dia kemudiannya menutup pintu bilik air. Lantaran itu, suaminya dikatakan mengalami muntah, batuk, tidak boleh bernafas lalu rebah dengan mulut berbuih.

“Dia batuk tak berenti, muntah-muntah datang depan dengan muka pucat tak boleh nafas. Dia terbaring senyap, ingat tidur rupanya collapse dan mulut berbuih teruk.

“Gas reaksi dari bahan pencuci tu penuh dalam dada dia,” kongsi Hana menerusi laman Facebooknya.

Hampir 15 minit dalam keadaan demikian barulah suaminya sedar  dan kembali pulih.


“Balik Ramai-Ramai Tapi Satu Famili Je Yang Kena Tanggung Serba Serbi.” Lelaki Ini Kongsikan Cara Tangani Situasi Ini Dalam Keluarga.

Setiap kali tibanya cuti sekolah atau musim perayaan, semua orang tak sabar untuk pulang ke kampung. Inilah masanya dapat berkumpul ramai-ramai sambil mengeratkan kembali silaturahim antara satu sama lain.

Bukan hari biasa tidak boleh berbuat demikian, namun kekangan kerja selain sibuk dengan urusan sendiri menyebabkan tidak berpeluang berbuat demikian.

Tidak dinafikan apabila berkumpul ramai- ramai memang seronok. Terasa kemeriahannya. Nak nak lagi kalau dah lama tak berjumpa kan. Macam-macam hal nak diborakkan.

Begitu pun, dalam ramai-ramai pasti terselit masalah atau situasi yang menimbulkan ketidakpuasan hati. Salah satunya berkaitan duit belanja dapur. yelah dah ramai-ramai tu pasti banyak duit yang nak keluar kan.

Raya ramai2, dapat berkumpul smua adik-beradik memang seronok…

Ianya akan jadi TAK SERONOK kalau balik 5 family, TAPI satu family ja yang kena tanggung serba serbi perbelanjaan dapur untuk kesemua yang balik beraya di kampung tu…

Benda ni adalah sesuatu yang susah nk kita cakap pada adik-beradik kita takut diorang terasa, takut jadi bermusuh, tapi kita tetap kena cakap…

“Abang Long, kau beli kuih raya…Kak Lang, kau beli bahan2 buat lemang, ketupat, rendang…Kak Ngah, kau beli bahan2 buat nasi tomato., bihun sup…Abg Cik, kau beli kerepek, maruku…”

Atau…

“Abang, Kakak, Adik, tolong bagi sorang 100 atau 200 untuk beli ayam, daging, tulang, ikan, sayur dan kelengkapan2 dapur dan raya yang lain2…”

Bayangkan 5 family, satu family 4 org…dah hampir 20 orang satu rumah…campur mak ayah kita, 22 org…22 orang sekali makan, bayangkan lauk banyak mana yang kita perlu beli, masak, dan hidangkan…

Modal tu, bukan biashe2, banyak jugak tu yang perlu dikeluarkan…keje pulak biasa2 ja, gaji tak besar mana…abang, kakak, adik semua keje hebat2, balik naik Alphard, naik Honda, naik motor besar tapi nak keluar duit belanja dapur, beli brg raya.

KEMUT…SEP…

Yang keje biasa2 ni pulak kena tanggung diorang…maka daripada selalu makan hati ulam jantung, suarakan, pm sorang2 untuk mintak duit barang…jangan tanggung sorang2…

Kalau awak tu dah berbelanja berhabisan sebab seronok rasa meriahnya duduk beramai2 ni, nanti tengah bulan diorang ada nak tanya awk, cukup duit ke  tak untuk hidup? Tak,  hadap la sorang2…korek la mana yang ada untuk hidup…

Banyak yang alami benda ni, balik beraya ramai2, end up rasa terbeban sebab serba serbi kena keluar duit poket sendiri…?


“Kayo Sikit-Sikit Jah.” Celoteh Murid Darjah 2 Cakap Loghat Kelantan Bikin Netizen Terhibur.

Tular video celoteh murid darjah dua yang berbual dengan seorang ustaz di dalam kelas mengenai lokasi rumahnya.

Cara murid berkenaan menjelaskan kedudukan rumahnya menarik perhatian ramai. Malah cara dia membetulkan salah faham ustaz bagaikan anak berbual dengan ayahnya.

Dalam pada itu, murid berkenaan memberitahu rumahnya yang berada di belakang kubur adalah rumah jenis dua tingkat.

Katanya lagi, keluarganya memiliki dua buah rumah, namun dia dengan sepontan mengatakan dia ‘miskin’ apabila memberitahu dia daripada keluarga setelah memiliki dua buah rumah.

Keluarga Talk: Mengukir Bahagia Tidak Semestinya Harus Korban Diri


Rupanya Banyak Kebaikan Biji Selasih Ni. Antaranya Hilangkan Stres Dan Kesihatan Kulit.

Biji selasih rupanya kelihatan seperti biji bijan tetapi ia berwarna hitam. Biji selasih sering disebut sebagai biji kemangi. Namun, terdapat juga beberapa lain seperti biji sabja dan tukmaria atau nama saintifiknya, Ocimum Basilicum.

Jangan lah pula tanya orang kedai dengan nama saintifik, pening dia.

Biji selasih mempunyai sejarah penggunaan lama dalam perubatan Ayurveda dan Cina, tetapi kesan kesihatannya hanya diuji dalam beberapa kajian.

Biji selasih amat tinggi serat terutamanya serat mudah larut termasuklah pektin.

1 Sumber mineral yang baik

Berdasarkan label pemakanan produk AS, 1 sudu besar (13 gram) biji selasih membekalkan 15 peratus RDI untuk kalsium dan 10 peratus RDI untuk magnesium dan zat besi.

Ramai orang tidak mendapat cukup kalsium dan magnesium melalui diet mereka. Makan biji selasih dapat membantu tubuh badan anda memenuhi keperluan harian nutrien ini.

Biji selasih juga boleh menjadi sumber zat besti dan kalsium yang penting bagi orang yang tidak makan daging atau produk tenusu.

2 Meningkatkan daya tahan tubuh
Tubuh memerlukan antioksidan dari makanan untuk menguatkan sistem ketahanan badan. Salah satu antioksidan yang diperlukan oleh tubuh adalah sejenis polifenol. Dan bahan ini terkandung dalam biji selasih.

Pengambilan niji selasih secara teratur sebagai makanan atau makanan tambahan, manfaat biji selasih yang dapat diperoleh adalah sistem kekebalan tubuh akan meningkat dengan sendirinya. Daya tahan yang meningkat akan menjadikan anda kurang sakit.

3 Menjaga kesihatan kulit
Khasiat biji selasih yang jarang ketahui adalah kemampuan menjaga kulit yang sihat. Dengan kepekatan antioksidan dan flavonoid terkandung dalamnya, biji selasih dapat meningkatkan kesihatan kulit dan merangsang pertumbuhan sel baru kulit.

Antioksidan di dalamnya mampu melawan kesan radikal bebas yang boleh menyebabkan tekanan oksodatif dan akhirnya menyebabkan mutase sel, mengakibatkan kedutan, bitnik-bintik usia dan cela. Pengambilan biji selasih secara berkala dipercayai dapat mengurangkan parut dan bertindak sebagai agen antipenuaan.

4 Menghilangkan stres

Sekiranya tahap tekanan anda terus meningkat, anda boleh minum biji selasih. Dikatakan pengambilan biji selasih secara berkala dapat membantu mengurangkan kemurungan, memperbaiki mood, dan mengurangkan tahap hormon stress dalam badan.

Kredit: Islam Itu Indah


Suka Sangat Dengar Muzik Guna Gadjet, Penyebab Pekak. Awasi Anak Bujang Kita!

Cuba lihat anak bujang kita yang setiap harinya suka sangat melayan muzik. Selagi audio tidak dipasang kuat, selagi itu tidak puas hati rasanya. Kadang-kadang kita sebagai ibu terasa sampai bingit.

Tidak mahu terus dibebel ibu, lalu anak-anak ini akan menggunakan gadjet seperti earphone atau headphone untuk terus mendapatkan kepuasan mendengar muzik kegemaran mereka.

Pun begitu, memanglah kita sebagai ibu rasa aman dengan tindakan anak-anak tersebut. Pun begitu, tahukah anda ia akan mengundang masalah lain pula, iaitu pekak!

Nak tahu lanjut, ikuti perkongsian daripada Dr. Nik Hisyam ini.

Kurang pendengaran/pekak akibat kerap guna earphone/headphone?!

Jika anda penggemar musik seperti saya, maka semestinya anda sudah memiliki, atau berangan-angan untuk memiliki gadgets seperti ini.

Anda pernah survey tak yang mana yang terbaik?

Okay, Mari saya kongsikan kesan memakai gadgets ini terhadap anda atau anak anda.

Berbanding 20 tahun dahulu, terdapat peningkatan 30% yang mana 1 daripada 5 orang remaja yang mengalami masalah pendengaran disebabkan penggunaan earphone atau headphone.

Di Amerika sahaja 48 millions orang yang mempunyai masalah pendengaran dan 20% dari jumlah kanak2 disana mempunyai masalah pekak sepenuhnya..
Nauzubillah…

Kesan sampingan akibat penggunaan gadget ini adalah:

1. Masalah pendengaran (sedikit/sederhana/teruk)
Jika anda menggunakan earphones atau headphones lebih dari 60 minit dan volume melebihi 60% (dari range volume :min-max).

2. Bunyi berdengung di dalam telinga (sementara, sekejap ada/tak ada, sentiasa) : tinnitus

3. Tahi telinga keras, kerap tersumbat, mampat, kerana bunyi yang kuat dan terlalu lama akan mematikan sel serta bulu halus yang fungsinya mengeluarkan ear wax dengan semulajadi.

4. Jika anak masih kecil, maka boleh menyebabkan lambat bercakap atau pelat disebabkan kurang pendengaran

5. Kerap mendapat jangkitan kulat di dalam telinga, atau radang di dalam telinga

6. Kerap sakit kepala

Alamak!
Jadi apa yang kita perlu lakukan?

Jika terpaksa guna juga, saya cadangkan pilihlah headphone berbanding earphone kerana jika earphone, bunyi akan lebih kuat 9db kerana ia berada dekat dengan gegendang telinga. (Di dalam)
Walaubagaimanapun, tidak semestinya headphone tidak merbahaya ya.

60-60 rule : hanya dengar kurang dari 60% of total volume (min-max) dan tempoh max adalah 60 minit.

Kekuatan bunyi yang boleh merosakkan pendengaran adalah melebihi 80db (Dan kebanyakkan gadget yang kita gunakan, max volume adalah dalam 120db !)

Cari yang mempunyai noise cancelling headphone. Maksudnya yang boleh block bunyi luaran supaya anda tidak perlu meningkatkan volume .

Wallahu
Semoga bermanfaat untuk semua

Selamat berpuasa dan jaga diri serta kesihatan anda dan keluarga..
“Hanya Kita sahaja yang boleh menentukan tahap kesihatan diri Kita sendiri..”

Cegah lebih baik dari mengubati..
“Biar tak trendy tetapi boleh mendengar”


Tau Teknik Berbeza Melipat Kain Baju Anak.  Barulah Kemas Je &  Mudah!

Melipat kain juga sebenarnya memerlukan perancangan dan strategik untuk memastikan ibu-ibu yang super busy dapat melaksanakan tugas ini dalam masa yang pendek dan pantas. Lebih-lebih lagi bagi ibu yang berkerja, tentunya masa yang ada untuk mengurus hal rumah tangga begitu terhad. Malah jika silap gayanya, kain yang tidak dilipat dan disidai dengan sempurna akan menggunung tinggi jadinya.

Jadi apa kata kita baca perkongsian daripada 2 wanita ini tentang bagaimana cara mereka menguruskannya. Jom semak.

Daya nak kongsi RAHSIA kemas baju anak. Terutama anak yang kecik-kecik lagi ni. Yelah dengan kerja melambak, kena handle anak lagi. Tips ni cara paling senang lahh nak buat bagi ibu busy macam daya.

#1. Susun ikut kegunaan mereka

Macamni, daya bahagikan pada 3 bahagian.

Part 1 – Baju Jalan
Part 2 – Baju Tidur
Part 3 – Baju Santai kat rumah

Memang membantu sangat, nak pergi jalan tinggal capai. Nak duduk rumah, ambik baju santai, mandi petang mintak tolong anak capaikan je kat bakul baju tidur. Senang kan ?

#2. Lipat baju dengan betul

Kadang-kadang bila nampak berlambak macamtu, mula lah penyakit M datang. Mula lah main lipat hentam je asal jadi.

Jangan silap. Itu lagi menyusahkan dan membanyakkan kerja korang. Lipat elok-elok, terbalikkan siap-siap sebelum lipat.

Mana tau , tiba-tiba hubby ajak jalan, tak payah terkuis-kuis nak pakai baju apa kan? Semua tinggal capai. Kan senang

#3. Cara sidai

Ni lagi satu part daya ambik berat. Daya tak semborono tau, sebab daya malas nak gosok. Macamana ?

Daya sidai dengan hanger. Kedutan kurang, kadang-kadang tak renyuk pun. Tak payah nak susah-susah nak iron . Settle

sumber : Daya Jaafar

TIPS SAYA LIPAT BAJU DGN HAPPY

1. Kalau gunung ganang baju terlalu banyak asingkan ikut kategori dulu..

a. Tudung & Underwear kita dan suami
b. Baju2 Besar : Tshirt, seluar, track suit kita dan suami
c. Towel, Cadar dan Sarung Bantal
d. Underware anak2
e. Baju anak yang paling kecik (sebab tak terlalu banyak)
f. Baju anak2 yg dh besar
g.Baju yang nak di iron asingkan tempat lain.

2. Mulakan lipat ikut turutan tak semestinya lipat sekali gus dlm satu masa boleh lipat a, b, c dulu next day lipat d, e, f pulak.

3. Lepas dh lipat ikut kategori terus susun dlm wardrobe jgn tunggu2 sbb nanti kalau nampak bangunan byk sgt jadi malas balik..hihi

4. Last sekali baru iron baju pulak

5. Tips no 1, 2, 3 boleh juga buat utk uruskan pakaian yg kering tp masih di ampaian..maksudnya angkat baju ikut kategori lpstu trus lipat dan ulang step 2 dan 3..

Basuh baju buat hari2 atau at least 2 hari sekali supaya tak terlalu banyak..jadi boleh la ikut step 1, 2, 3 dan buat waktu tgok TV malam hari bekerja..step no 4 boleh buat weekend..

Jadi weekend takla banyak sangat nak settle..tp kalau mcm sy mmg sgt sibuk..jadi sy korbankan waktu tidur hujung minggu utk settlekan semua..

Tip tambahan :
1. Nak settle kan cpt buat sambil tgok TV atau dgr ceramah agama kat youtube syok sambil layan sambil melipat sedar2 dah settle..

2. Elakkan letak hp berdekatan sbb nanti once dh online mmg terbengkalai la kerja..

3. Sambil lipat sambil zikir kalau 1 helai dpt 3 kali zikir 100 helai dh dpt 300 kali zikir..

4. Sambil lipat jgnla merungut sebaliknya buatla dgn hati berbunga2 seolah malaikat sedang memerhati dan sibuk mencatit pahala di bahu kanan kita.


Pokok Layu Dan Susah Nak Berbunga, Guna Booster  Ni ‘Settle’ Masalah!

Bagi  yang suka berkebun tentu sentiasa mencara untuk memastikan pokok kekal subur. Ada yang sanggup menyediakan peruntunkkan tertentu untuk memastikan pokok subur.

Namun selain beli di kedai, boleh mencuba membuat sendiri baja penyubur atau juga dikenali sebagai ‘booster’.

PETUA PALING MUDAH NAK SUBURKAN TANAMAN

Mak nak kongsi satu petua ringkas menyuburkan tanaman yang dah ramai orang cuba dan berjaya. Ini mak dapat hasil dari menelaah FB.

Ini plant booster. Bukan otak aje perlu dibooster pokok pun sama okey. Nak dibelai-belai, ajak bersembang, senyum manis pada dia maka berbunga rianglah mereka.

Mengada sangat.

Kos nya murah, tak perlu guna tenaga beria, tak perlu baca jampi serapah. Cuma spray dan lihat keajaibannya. Semua pokok tanaman kita akan berkembang biak, daun bukan main hijau kemudian kalau berbunga tu bukan main meriah lagi.

Mari kita baca dan cuba buat hari ini juga.


Walaupun Keputusan SPM Tidak Cemerlang Namun Reaksi Ibu Pemuda Ini Undang Sebak. Sampai Basah Surat Tu Dibasahi Air Mata

Ibu bapa mana yang tidak mahu melihat anak mereka berjaya. Namun tak semua anak-anak akan dapat memenuhinya.

Mungkin mereka tidak dapat membanggakan ibu bapa dalam bidang pelajaran, tetapi kelebohan mereka pada bidang yang lain.

Setiap dari anak-anak ada keistimewaannya dan tidak harus diperbandingkan.

Begitulah kisahnya melalui satu perkongsian dari seorang pemuda lepasan SPM ini di Tik Tok apabila mendapat keputusan kurang memberangsangkan.

Walaupun tidak memperoleh apa yang yang diharapkan, reaksi si ibu tetap meraikan remaja tersebut dan berbangga dengan anaknya itu.

“Maaf ibu keputusan Sijil Pelajaran Malaysia (SPM) saya tak cemerlang seperti orang lain,” kata remaja itu di ruangan kapsyen videonya.

Berdasarkan slip keputusan SPM yang dikepilkan, remaja tersebut gagal mendapat gred A dalam sebarang mata pelajaran.

Turut disertakan dalam perkongsian itu adalah sepucuk surat tulisan tangan bersama wang tunai RM100 diberikan si ibu kepada anaknya itu sebagai sokongan moral.

“Assalamualaikum. Kepada anak mak, tahniah mak ucapkan kerana dapat keputusan SPM yang baik. Nanti sambung belajar ya anak. Sambung belajar untuk masa depan.

“Mak dan ayah nak tengok abang berjaya dunia dan akhirat. Abang adalah satu-satunya harapan kami.

“Nanti pergi Kuala Lumpur buat kerja baik-baik ya. Jaga anak maksu. Kalau rasa tak boleh jaga, balik semula kampung.

“Mak sebenarnya berat nak lepaskan abang pergi kerja jauh-jauh tapi tak apa, mak doakan semoga Allah sentiasa lindungi anak mak ni,” tulis ibu itu kepada anaknya.

Surat tersebut juga dilihat basah dengan titisan air mata daripada remaja yang membacanya itu.

“Mak tak dapat nak bagi hadiah besar-besar dekat abang. Ini mak bagi RM100 untuk hadiah SPM abang. Mak tak dapat bagi banyak sebab mak bukanlah kerja pangkat tinggi.

“Abang ada cakap nak beli barang-barang abang yang tak cukup. Abang ambil la duit ni pergi beli es

“Mak sayangkan abang,” ujar ibu itu menutup bicara.

Menjengah ke ruangan komen, warga maya mengatakan mereka menginginkan untuk mempunyai seorang ibu yang tahu untuk menghargai usaha anak.

“Syukur bang, saya dapat banyak A pun masih nak dibanding-bandingkan. Nak kata peluk dan ucap tahniah pun jauh sekali. Tapi itulah hargai mak ayah selagi ada.

Warga maya lain pula memberikan semangat kepada pemuda itu untuk meneruskan kehidupan dan tidak putus harapan.


Begini Cara Ibu Ayah Bahagiakan Anak. Bukan Wang Ringgit Semata Untuk Jadi Ibu Bapa Yang Hebat.

Memang benar bukan mudah untuk mendidik anak-anak. Ada pelbagai cabaran yang dilalui untuk memastikan anak membesar menjadi anak baik.

Tip untuk membahagiakan anak

1.Peluklah anak selalu walaupun dia sudah besar, sebagaimana Kita tatang dia masa kecilnya. Aura ciuman dan belaian ibu sambil bisikkan padanya yang kita bangga mempunyai anak sepertinya.

2. Pandang wajahnya semasa dia tidur ucapkan bahawa, ibu nak (nama anak) jadi anak yang soleh sayang!. Cubalah amalkan ( ustaz kata ini makna kita bercakap dengan rohnya ) Dan ucapan ini adalah DOA Dan Allah Maha mendengar lagi maha melihat.

3. Maafkan anak Kita setiap masa walaupun perbuatannya amat melukakan hati Kita.Muhasabbah diri mungkin kesilapan yang anak lakukan itu adalah kerana dosa-dosa kita dimasa lampau.

4. Yang paling penting jaga tutur kata Kita, jangan sekali-kali ucapkan perkataan yang boleh melukakan hatinya. Jika ini berlaku juga kerana kita TER.. kata, cepat-cepat cari masa yang sesuai untuk Kita minta maaf padanya. Mengakulah padanya itu kelemahan Kita, Kita marah kerana dia buat salah,bukan bermaksud membenci.Ceritalah buat macam dramapun boleh .

5. Masa basuh beras niatkan “Ya.. Allah lembutkanlah hati anak-anak ku sebut nama dia…..untuk faham agamanya “, [kenapa Kita nak dia faham agama, kerana anak yang tak faham agama boleh bawa ibubapanya juga ke neraka] sebagaimana engkau lembutkan beras ini menjadi nasi “. Basuh beras lawan jam ( macam org tawaf ) sambil selawat kepada Nabi Muhamad S.A.W. Masa buat kerja ini hati jangan lalai..dan ingat kepada Allah selalu.

Sumber: Family First


Mirip Nenek Waktu Muda, Wajah Jemyma, Anak Fasha Sandha Raih Perhatian, Ramai Setuju.

Tatkala menatap sosok wanita ini pastinya akan terpegun dengan gayanya yang elegan. Anggun bergaya pada usia 70an, Puan Sri Raja Noora Ashikin Raja Abdullah, gemar berkongsi kehidupannya di media sosial.

Menerusi hantaran terbaru di Instagram miliknya, isteri kepada Tan Sri Ramli Ngah Talib yang merupakan bekas Menteri Besar Perak, berkongsi beberapa foto bersama cucu perempuannya, Putri Raysha Jemyma, 8.

Katanya, setelah ramai memberi komen mengatakan wajahnya mirip cucunya, beliau berkongsi beberapa foto mereka berdua.

Sementelah, ramai yang memuji kecomelan Jemyma yang manja di samping neneknya yang mesra di panggil, Tah. Malah ramai yang mengakui wajah Jemyma seiras wajah Puan Sri Raja Noora Ashikin.

“Ramai sangat yang komen Cahaya/Putri Jemyma macam saya. Ada juga yang menghantar gambar kepada saya untuk menunjukkan persamaan.”

“Jadi saya meneliti foto dari 2017 dan gambar yang dihantar kepada saya. Ya, saya bersetuju bahawa kami memang menyerupai satu sama lain. Kata orang Perak roman muka atau pun our facial expression sama lembut.”

Sebenarnya hantaran itu adalah rentetan daripada perkongsiannya terdahulu bersama kakaknya yang memuat naik gambar ketika waktu muda.

Ramai yang terpegun melihat foto lama berkenaan. Malah ada yang mengatakan wajahnya copy paste cucunya.

Unfuk rekod, Jemyma merupakan anak kedua menerusi perkahwinan pertama Fasha Sandha bersama Rizal Ashram Ramli atau Jejai pada 2012.  Fasha dikurniakan seorang lagi anak lelaki iaitu  Putra Rayfal Ramli, 9.

WAJAH COPY PASTE

Meninjau di ruangan komen, rata-rata warganet mengakui wajah mereka berdua sama. Copy paste sangat! Manja pula tu Jemyma di samping nenda.


Elak Berulang Lagi Isu Pakaian Dalam, Aisyah Hijanah Kongsi Tip Berguna Untuk Wanita

Baru-baru ini tular apabila ada seorang warga emas yang melakukan aksi tidak senonoh dengan mencium pakaian dalam wanita di ampaian sambil beronani.

Isu tular itu mendapat perhatian ramai yang rata- rata mengecam tindakan lelaki berkenaan.

Tidak ketinggalan, seorang influencer terkenal, Aisyah Hijanah tampil membincangkan mengenai isu tersebut dan menceritakan pengalamannya ketika menyidai baju di sekolah berasrama.

“Saya nak kongsi lah, ketika saya di asrama dulu, kami ni orang perempuan tak boleh sidai pakaian dalam tempat terbuka iaitu tempat orang senang nampak.

“Kami kena sidai di tempat yang tersorok contohnya kami ada bilik khas untuk menyidai pakaian dalam,” katanya.

Tambah Aisyah lagi, tidak semua lelaki berfikiran waras dan meminta agar jika mahu jemur pakaian dalam di luar seelok-eloknya letak di bahagian dalam ampaian.

“Kita fikir nak gantung bagi kering, tapi tak semua orang fikir macam ni. Ada orang fikir untuk puaskan nafsu juga.

“Jadi selepas ni perempuan kena sidai pakaian dalam ni dekat tempat yang tertutup atau pun jika mahu sidai di luar letakkannya di bahagian dalam ampaian

supaya tidak jelas kelihatan,” nasihatnya.


“Kematian Dicemburui Ramai, Di Hari Jumaat Mulia.” Tiba-Tiba Rebah Tak Sedarkan Diri, Khatib Meninggal Dunia Ketika Sampaikan Khutbah Jumaat.

Semalam tular sebuagh video seorang khatib tiba-tib arebah ketika menyampaikan khtubah jumaat. Khatib yang dikenali sebagai Ustaz Ku Yaacob Ku Hashim merupakan khatib Masjid Al Bukhary , Alor Malai Alor Setar.

Ustaz Ku Yaacob Ku Hashim, 68 tahun, dilaporkan meninggal dunia ketika sedang menyampaikan khutbah Jumaat hari ini, merupakan seorang yang amat disenangi ramai.

Allahyarham yang juga Timbalan Pengerusi 1 masjid tersebut disifatkan sebagai seorang yang amat komited dalam melaksanakan tugas dan tidak pernah meninggikan suara apabila berbicara.

Menurut Eksekutif Kanan masjid, Abdul Rahman Yaacob, 42 tahun, hati terasa tenang apabila berdampingan dengan arwah kerana tutur katanya yang lemah lembut, tersusun dan berbudi pekerti.

“Sesungguhnya, kematian Ustaz Ku Yaacob amat dicemburui memandangkan Allahyarham seorang yang sangat baik,” katanya kepada Sinar Harian di sini hari ini.

Katanya, Ku Yaacob tiba-tiba rebah semasa membaca khutbah dan kejadian itu dirakamkan oleh beberapa jemaah.

“Bagaimanapun, Allahyarham disahkan telah meninggal dunia,” kata Abdul Rahman.

Menurutnya, Ku Yaacob, bekas guru Sekolah Menengah Kebangsaan Agama Kedah, sering memberi tazkirah sebelum solat Zohor pada hari Isnin dan Sabtu, selain membaca khutbah Jumaat.

“Kami Ahli Jawatankuasa dan jemaah Masjid Al-Bukhary sering menjadikan beliau sebagai rujukan ilmu agama,” tambahnya.

Abdul Rahman berkata, beliau bersama Ku Yaacob baru-baru ini ada berbincang mengenai latihan protokol sebelum membaca khutbah apabila Raja Muda Kedah, Tengku Sarafudin Badlishah Ibni Sultan Sallehuddin berkenan menunaikan solat Jumaat di masjid itu sebelum Syawal lalu.

Menurutnya, Allahyarham dilihat amat tekun mempelajari protokol itu dan tidak menolak untuk melakukan bacaan khutbah terbabit.

Sementara itu, seorang jemaah yang turut berada di lokasi kejadian, merangkap bekas pelajarnya, Hassan Mustafa Afifuddin, 30 tahun, ketika dihubungi Bernama berkata Ustaz Ku Yaacob rebah semasa membaca khutbah awal kira-kira jam 1.30 tengah hari.

“Waktu itu saya dengar sekali khutbah disampaikan ustaz, sebelum ustaz rebah dan jatuh terlentang atas tempat khutbah.

“Kemudian jemaah lain ambil ustaz dari mimbar dan ada beberapa jemaah yang kerja sebagai doktor memberikan bantuan rawatan awal seperti CPR (bantuan pernafasan) dan cek nadi di leher ustaz. Saya pula menghubungi ambulans,” katanya.

Hassan berkata, selepas itu dia pergi mengambil isteri Allahyarham di rumah mereka untuk membawanya ke hospital berkenaan sejurus mendapat panggilan daripada isteri Ku Yaacob.

“Saya pergi ambil ustazah sebab saya dihubungi ustazah. Saya tanya ustazah dapat mana nombor saya, ustazah ambil dalam telefon ustaz yang ketika itu ditinggal di rumah, dan ustazah tergerak hati untuk menelefon saya,” katanya.

Dia berkata setibanya di hospital mereka dimaklumkan oleh pegawai perubatan yang bertugas bahawa Ku Yaacob sudah meninggal dunia.

Hassan berkata dia sempat pergi beraya dengan bekas gurunya itu di rumah Allahyarham pada 12.15 tengah hari ini sebelum Ku Yaacob keluar ke masjid sekitar 12.30 tengah hari untuk membuat persediaan membaca khutbah Solat Jumaat.

“Saya sempat minta ustaz baca doa dekat anak saya, dan ustaz ada menyebut dekat saya macam ini ‘ana  (saya) nak kena cepat, sebab ana bertugas baca khutbah dekat masjid’.

“Saya tidak menyangka hari ini kali terakhir dapat lihat ustaz,” katanya.

Ustaz Ku Yaacob disahkan meinggal dunia akibat serangan jantung. menurut anak bongsu arwah, Ku Munirah, bapanya tidak mempunyai penyakit jantung tetapi menghidap kencing manis dan darah tinggi.


Isteri Tak Akan Balik Selamanya, Perjuangan Bergelar Bapa Harus Diteruskan. Deep!

Bukan mudah menguruskan anak tanpa isteri. Lebih-lebih anak-anak yang sedang membesar yang punya pelbagai karenah. Bagi Encik Khairul Abdullah yang kehilangan isteri tahun lepas, mengakui cabarannya memang ada bergelar bapa tunggal.

Cintanya hingga ke hujung nyawa. Sungguhpun kehilangan isteri tersayang akibat serangan kuman di paru-paru, Khairul Abdullah tabah menggalas dua tanggung jawab, iaitu sebagai bapa dan juga ibu. Dia tabah menempuh hari-harinya berbekalkan semangat yang ditinggalkan bidadarinya Marleena bersama anak-anak.

Tak sangka boleh uruskan tiga anak

Saya tak pernah menyangka yang saya boleh tahan dalam menguruskan 3 orang anak kecil ini.

Dulu setiap kali arwah isteri out-station atau kerja overtime saya akan rasa stress gila dan asyik menunggu sahaja bila lah dia nak balik.

Bukan saya tak boleh buat atau uruskan.

Saya boleh buat semuanya, dari urusan pakaian ke makan minum dan sebagainya. Yang saya tak tahan adalah melayan kerenah budak-budak yang sedang membesar.

Saya mudah marah.

Yang si abang terjun sofa, yang si adik panjat meja, yang si baby sepahkan segala. Tadi baby panjat meja makan dan tuang bubur semangkuk habis ke lantai. Saya sedang di sinki baru basuh tangan nak suapkan dia makan.

Lantai habis melekit dengan segala sisa, sofa habis penuh dengan cap tangan, cap hidung dan cap kaki masing-masing. Habis diconteng segenap ceruk dinding, sofa, meja, tv, malahan di dalam kereta pun penuh contengan.

Stress, nak marah, nak tampar pun ada. Biasanya meninggikan suara namun tak jalan juga. Lalu beristighfar dan menahan sabar sahaja.

Kalau dulu bila dengar sahaja kereta isteri dah sampai, maka nafas panjang boleh dihela. Nampak sahaja dia buka pintu, anak-anak mula menerpa, maka terlepaslah segala beban di bahu.

Padahal dia pun penat juga, bekerja, tetapi tetap akan ambil-alih dari saya.

Demi anak

Kini, penat macamanapun, stress macam mana sekalipun saya tidak boleh menunggu pintu dibuka dan ada orang akan muncul membantu. Tiada lagi bunyi kereta, pintu dibuka, derap kaki atau kelibat dia.

Tiada.

Kadang-kadang hanya terlintas, ehh bila lah nak balik dia ni, lama dah out-station. Letih sangat dah rasanya. Tetapi tersentak dan tersedar kembali yang dia tak akan balik lagi.

Tak akan balik selamanya.

Jadi, kerahlah semua tenaga dan semangat yang ada, walau sakit kepala, walau selsema melanda, walaupun penat dan jerih tak terkata.

Tanggungjawab ini harus dipikul juga.

Berjuanglah!


Viral Suami Tolak Isteri OKU Guna Kerusi Roda Di Lampu Isyarat, Ebit Lew Beri Hadiah Proton Saga. Rezeki Ramadan!

Mungkin ramai diantara kita sekarang selalu mengeluh tentang kesusahan dan kepayahan serta kesukaran hidup yang dihadapi saban hari.

Namun sedarkah kita disaat kita mengeluh tentang kehidupan kita yang kita ada sekarang ini,Lebih ramai yang menghadapi kesukaran yang jauh lebuh berat daripada apa yang kita hadapi sekarang ini.

Kesusahan hidup itu jelas kelihatan dengan tular video kegigihan seorang suami menolak isteri serta anak dengan mengunakan kerusi roda di lampu isyarat.

Hati mana yang tidak sebak apabila orang lain mempunyai kenderaan, sebaliknya sang suami hanya menggunakan kerusi roda sebagai pengangkutan buat keluargannya. Tak endah pada risiko bahaya tapi apakan daya itulah yang terbaik buat mereka untuk bergerak.

Ramai warganet meruntun jiwa melihat kasih sayang yang dipamerkan oleh suami ini demi memberikan yang terbaik buat isteri dan anak.

Sesungguhnya dalam kesusahan itu ada rahmatnya. Kisah pasangan suami isteri ini tular sehingga turut mendapat perhatian pendakwah terkenal Ustaz Ebit Lew.

Menerusi facebook miliknya, Ebit Lew meluahkan rasa sebak melihat situasi keluarga berkenaan.

Cakna dengan kesusahan hidup, Ebit Lew menghadiahkan sebuah kereta Proton Saga buat pasangan suami isteri berkenaan.

Sebak syukur baru selesai hadiahkan Proton Saga BLM buat suami yang viral tolak isteri dengan kerusi roda wheely tayar di Trafic light Bagan Dalam Penang.

Pasangan suami isteri ni ada kad oku. Sedih tengok suami isteri ni. Ujian mereka. Semalam dari Terengganu terus ke Pulau Pinang.

Semalam hadiahkan Perodua Bezza, hari ni Proton Saga BLM. Menangis gembira kakak ni. Kenal saya. Terkejut dan tak sangka sampai ke sini.

Kakak terkejut tak sampai sejam selesai dapat kereta baru. Bayar cash dekat kedai. Owner kedai pun baik je. Berkat Ramadhan ke 2.

Syukur rasa walau buka dijalan. Hari ni sahur dan buka puasa di kedai tepi jalan je. Semoga Allah terima semuanya.

Bintang kecil: Puasa Tu Wajib, Tiada Puasa ‘Yang Yuk’ | Hikayat 1001 Malam | BINTANG KECIL

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Penutup Botol Sos Spageti Sukar Dibuka,  4 Teknik Pantas Wajib Cuba, Confirm Masak Untuk Anak Lebih Pantas!

Botol makanan seperti sos spageti memang adakalanya susah nak dibuka. Puas cuba buka dengan kain pengelap atau sekuat hati dengan tangan tapi penutup botol masih juga susah nak dibuka.

Kadang-kadang kalau nak cepat rasa sakit hati juga. Tambah lagi kalau dalam bulan puasa, pulang daripada kerja dan masa yang singkat itulah buat kita rasa nak marah. Melambatkan proses memasak.

Jangan marah-marah kerana ada caranya untuk buat penutup botol ini cukup mudah nak dibuka. Cuba petua ini.

Rendam Air Panas
Sebelum merancang hendak masak, kenalah set kan minda lebih awal sebab kena ambil masa untuk buka penutup ini dengan mudah. Begini caranya. Tuangkan air panas ke dalam mangkuk dan terbalikkan botol sos ini ke dalam air panas. Sementara itu bolehlah menghiris bawang atau bahan-bahan memasak yang lain. Bila dah siap semua bahan, cubalah buka penutup botol dan lihat hasilnya. Botol boleh dibuka dengan mudahnya.

Guna Sudu Besi
Jangan tak tahu sudu besi juga banyak kegunannya dalam mengamalkan pelbagai petua. Untuk membuka penutup botol ini, ambil sudu besi dan ketuk di sekeliling penutup botol. Jika boleh ambillah sudu yang bersaiz besar dan berat. Lakukan langkah ini beberapa kali diseluruh kawasan penutup botol. Sesekali cubalah membukanya.

Ketuk Pada Dinding
Ini bukan kelakar tapi petua yang sangat berkesan. Ketuk penutup botol pada dinding yang agak keras, dengan cara menegakkan botol. Pegang botol seperti biasa dan ketuklah pada dinding. Menggunakan kayu pintu dapur yang keras adalah pilihan paling tepat.

Selamat mencuba!


Hebatnya Cara Farah Lee Ajar Anak Hafal Surah,  Ibu-ibu Cuba Tiru Ye!

Permata hati Farah Lee, Maream Asabel yang baru menyambut ulang tahun kelahiran ketiganya baru-baru ini memang comel dan bijak. Melihat keletahnya di instagram Farah Lee sangat mencuit hati semua.

Maream bukan hanya pandai cakap Korea bahkan pandai mengaji, mengalunkan Al Fatihah dan surah 3 Qul dengan lancar walaupun kata Farah Lee umurnya ketika itu baru setahun lebih. Hebatnya!

Perkongsian sebuah video oleh Farah Lee di facebooknya Julai lalu mendapat perhatian ramai. Ramai memuji kehebatan malah menyanjung wanita ini dalam mendidik anaknya seorang diri. Apa Farah buat hinggakan Maream pandai menghafal? Baca perkongsiannya.

Esok exam hafazan be like ??

Since last year lagi ramai tanya omma macam mana train Maream hafaz al-Fatihah, 3 Qul, doa walaupun baru setahun lebih. Terbaru Maream hafaz surah Taha 1 hingga 6. Hmm.. Sorry tau macam ignore soalan korang selama ni haha sebab nak share tapi takut orang cakap pepoyo pulak mengajar tu ni. Anak baru sorang, kecik lagi pulak tu. Long way to go, nanti besar anak entah jadi apa. And all the negative thoughts ??

Then fikir balik, alah kalau ikhlas nak share supaya bermanfaat pada yang nak memanfaatkan, why not kan.? Yang penting pandangan Allah, yang lain persetankan, kan.? Hiks. Jadi inilah dia. Omma share apa yang omma buat je. Ini bukan mengajar, ini bukan tips. Omma tak layak pun. Just apa yang omma amalkan pada Maream (she is now 2 years 11 months old). If rasa berguna boleh dipraktikkan, kalau tak, boleh dipersetankan muahaha ??

But please bear in mind, lain budak lain perkembangan, lain environment kehidupan, lain character. Boleh cuba but no pressure. Go slow and easy, for them and for yourself as well?? Omma memang bercita-cita nak dedahkan anak2 dengan Quran dari kecil so before kahwin lagi selalu baca tips2 parents. Ni kira omma buat experiment jugak lah, melalui pemerhatian, pembacaan, keinginan dan logik akal. Ok muqaddimah yang panjang macam biasa ?? So basically :

1. Masa pregnant omma selalu baca surah Maryam, Taha, Yusuf dan Ar-Rahman. Then masa tidur omma akan pasang audio ayat Quran. Dorang boleh dengar dunia luar kan even dalam perut so since dalam perut lagi omma dah biasakan dia dengan alunan Quran.

2. Since Maream baby, sebelum tidur omma akan dodoikan Maream dengan ayat2 ni : Al-Fatihah, Ayat Qursi (terang hati), Taha 1-6 (lembut hati) , Al-Hasyr 21-24 (ruqyah), Ar-Rahman 1-5 (disayangi menyayangi), An-Naba 1-10 (omma kekonon nak hafaz juzuk 30 tapi ini je yang lekat dalam kepala muahaha), Al-Inshirah (kemudahan hidup), 3 Qul (ruqyah) + mana-mana ayat yang omma sedang hafaz. So mungkin sebab ulang-ulang dengar, dia pun dapat hafaz secara tak langsung. Alah, macam anak-anak selalu dengar lagu Didi & Friends, kejap je mulut dah ‘Semut berkawad satu satu horaa horeyy’ tak.? ?? Sama lah macam ayat Quran jugak. Cuma mungkin susah sikit sebab bahasa tak biasa ?? Tapi dah besar ni kadang dia request taknak omma dodoikan mengaji, nak lagu Boboiboy Bebaskan Kuasamu ??

3. Then bila dia dah besar sikit, dalam kereta or time lepak-lepak omma selalu buat test. Baca, then minta dia sambung. Yang pelat-pelat boleh stresskan ajar bacaan yang betul. Tapi takyah nak expect kita sedang buat oral test budak SPM ?? Dalam 10 kali, bernasib baik kalau 1 kali dia respon dengan jayanya ?? Kids being kids, but us adult should be an adult too. Keep cuba dengan cara yang berbeza dan menarik, disamping kesabaran maksima disisi ??

4. In between Maghrib dan Isya’ kalau takde hal, omma akan peruntukkan masa tu untuk baca Quran dan spend quality time dengan Maream; sembang dengan dia. So time ni kalau mood dia dan omma ?? ok, omma akan ajar dia mengaji. Ajar mana sangat lah budak 2 tahun pun haha tapi just untuk dia biasakan yang interval tu should diperuntukkan untuk hal kerohanian dan family quality time.

5. Dan kat rumah audio ayat Quran omma akan on 24/7 non stop. Omma perasan, walaupun omma mengaji biasa, ada ayat yang Maream boleh guess dan sambungkan. Maybe sebab dia repeatly dengar from that audio. So rasanya, after this bila anak dah besar, nak ajar Quran pun mudah sebab ayat-ayat tu dia dah biasa dengar. Tinggal nak diajar properly je.

6. Oh ya, pemakanan pun mainkan peranan kot, “You are what you eat”. Masa pregnant omma memang jaga makan. Fast food, caffein memang avoid. Banyak makan makanan sunnah dan fish oil (neurogain). Maream pun masa bawah setahun memang fully on breastmilk dan makan homemade food sahaja. Sekarang, gula2, jajan dan fastfood omma hadkan. Dia banyak makan proper food, vege and fruits. Dan gadget pun dikawal ketat ??

7. Just to let you know, Maream belum kenal pun arabic alphabet, apatah lagi tajwid. Proper schedule mengajar pun omma takde. I will keep it this way since dia pun kecil lagi. Taknak pressure dia sangat. Biar dia sayang Quran dengan kemahuan sendiri (with my effort of course)

So ini jelah kot. Maream ni pun mungkin dia jenis cepat pickup. Mungkin apa yang omma buat tu tak bantu dia hafaz pun cuma omma je perasan lebih ?? Again, omma just share apa yang omma amalkan yang mungkin effective, untuk korang yang bertanya. Untuk anak korang maybe boleh adjust sesuai dengan umur, preference, environment dan lifestyle kalian. Banyak lagi sharing mak ayah yang anak hafiz hafizah berjaya korang boleh google dan baca. Selamat mencuba dan selamat kawal diri supaya tak jadi monster mihmihmih??

Semua yang baik dari Allah, ini semua jika bermanfaat juga ilham dari Allah. Alhamdulillah ala kulli hal ?? #ommabebel

Sumber: Instagram Farah Lee


Wanita Vs Lelaki, Menarik Juga Perkongsian Seorang Suami Ni!

Kali ini kita lihat pula perbezaan perangai serta sifat seorang suami dan isteri. Nyata perbezaan tersebut menjadikan kehidupan kita suami isteri lebih menarik dan saling lengkap melengkapi.

WANITA VS LELAKI 2.0

1. Lelaki harus cari nafkah, masyarakat dulu memburu. Semakin besar hasil buruan semakin tinggi martabat lelaki dimata isteri.

Sebab itu lelaki kaya dambaan wanita!

2. Wanita mendidik dan menjaga rumah. Mereka mudah peka pada perubahan dalam keluarga, anak demam suami mengatal mereka mudah kesan punya.

Itu naluri kewanitaan!

3. Kejayaan wanita diukur bila keluarganya sejahtera, mereka harapkan penghargaan suami atas sumbangan mereka. Balik peluk mereka dulu, bukan cari kucing kesayangan kita.

4. Lelaki susah mencari barang, wanita jika dipejabat pun dia tahu dimana mentega disimpan diceruk peti sejuk yang paling dalam.

Itu belum kira boxer yang hilang, mereka tahu dimana tersimpan.

5. Wanita ada sifat intuitif iaitu kemahiran mengesan perubahan. Perubahan ‘mood’ dalam keluarga dia tahu dulu.

“Saya rasa anak kita ada masalah la sayang”.

6. Lelaki tidak mampu berbohong depan wanita kerana mereka boleh baca bahasa tubuh kita, jika nak bohong juga mereka digalakkan lakukan melalui telefon, wasap, surat atau dalam keadaan gelap.

“Lain macam jer abang kali nie, kenapa?”

7. Wanita lebih bijak berbohong berbanding lelaki. Mereka boleh kesan intonasi suara kita dan perasaan kita.

“Lain macam suara abang nie, nak apa?”

Kahwinlah dengan wanita, jangan sokong lelaki yang pakai telekung . Baru indah dan warna warni hidup kita.

Abah Qilah


Asal Viral Je Beli! Ibu Ayah Pantau Anak Main Mainan Viral Latto-Latto, Salah Main Boleh Undang Bahaya

Seminggu dua ni di mana-mana sahaja mesti anda akan nampak permainan yang dipanggil latto-latto ni, sama ada orang sedang bermain atau menjual. Latto-latto ini merupakan permainan yang mempunyai dua pemberat dan diikat dengan tali.

Cara bermainnya melibatkan pemain menghayun kedua-dua pemberat ini agar ia bertembung antara satu sama lain, di bawah dan di atas tangan. Lagi laju ia dihayun, dianggap lagi hebat.

Walau bagaimanapun, permainan latto-latto ini sebenarnya mendatangkan bahaya kepada kanak-kanak kerana boleh mencederakan bahagian mata, gigi atau hidung seperti perkongsian Dr Kamarul Ariffin Nor Sadan di laman Facebooknya.

MAINAN LATO-LATO BUAT ANAK KETAGIH, RUPANYA BAHAYA

Menurut beliau, terdapat satu kes kecederaan yang datang ke kliniknya untuk mendapatkan rawatan akibat cedera bermain lato-lato. Kanak-kanak tersebut difahamkan lebam dan bengkak di bahagian batang hidung.

“Sebab minggu ni dah ada satu kes datang ke klinik saya sebab kecederaan akibat main lato-lato. Seorang kanak-kanak telah bengkak dan lebam teruk di batang hidungnya terkena pemberat lato-lato,” ujarnya.

Perkara ini terjadi kerana sekiranya kanak-kanak tersebut tersilap hayun lato-lato tersebut, ia akan terkena pada tubuh badan kerana ladungnya itu agak berat.

“Maka, jika silap hayun, ada risiko ladung tak bertembung sesama sendiri, lalu terkena anggota tubuh. Ada lato-lato yang ladungnya tu agak berat, jadi jika kena muka agak berbahaya. Terutamanya jika melibatkan mata, gigi atau hidung,” jelasnya.

Tidak salah untuk main lato-lato. Ia boleh meningkatkan koordinasi tangan. Cuma, perlulah berhati-hati semasa bermain. Ibu bapa perlu pastikan anak bermain cara yang selamat. Jika boleh pesan agar:

1. Tidak menghayun lato-lato separas atau berhampiran muka. Hayun rendah atau jauh ke hadapan sedikit.

2. Tidak bermain terlalu dekat dengan orang lain, atau di tempat orang lalu lalang. Bimbang terkena orang.

3. Tidak menghayun atau mencampak lato-lato ke arah orang lain. Kena tegah dengan tegas hal ini.

4. Berhati-hati dengan tali lato-lato. Memandangkan ia dililit pada jari, maka jangan sampai terjerut pula.

Seperti mana yoyo, gasing, kendama atau apa-apa permainan yang mempunyai pemberat yang dihayun, lato-lato mempunyai potensi menyebabkan kecederaan. Maka ibu bapa perlu memantau anak-anak bila bermain.

Semoga bermanfaat!


Jangan Biasakan Isteri Terlalu Berdikari, Tak Belai Hatinya Dengan Kasih Sayang. Awas, Jangan Jadi Suami ‘Papa Kedana’!

Di dalam sesebuah rumah tangga kena ada sikap memberi dan menerima dari kedua belah pihak baik suami mahupun isteri tidak boleh hanya sekadar menerima namun tidak mahu memberi. Itu menyebabkan rumah tangga menjadi pincang sekali gus mengundang konflik.

Usah terlalu membiarkan isteri melakukan semuanya sendirian, mungkin ada antara wanita yang suka berdikari namun kena ambil tahu juga. Elakkan ego yang tinggi melangit, andai berlaku perbalahan usah dibiarkan berpanjangan.

SUAMI YANG PAPA KEDANA.

1 – Memanglah… Kita rasa remehnya bila isteri merajuk. Rimasnya dah lama kawen masih mengada-ngada.

3 – Isteri marah namun sebenarnya isteri cuba bagitau. Kenapa kita tak seperti dulu? Mana hilang kelembutan kata-kata dan pujukan? Namun kita ego… Kita cuba menjustifikasikan kebodohan kita.

4 – Dah lama kawen. Anak pun dah berderet empat lima. Tak payah la nak pujuk-pujuk. Lantak pi lah isteri pujuk diri sendiri.

5 – Kita rasa ini isu kecik bukan? Alah.. Dah jadi isteri bukannya perlu dihargai hatinya lagi. Tanpa kita sedar perlahan-lahan cinta isteri bertukar menjadi benci.

6 – Isteri tarik muka kita buat tak cakna. Hingga bermula dari bebelan biasa suara isteri mula meninggi. Amukan isteri mula berbisa di hati kita.

6 – Biadapnya isteri bukan? Tanpa kita sedar puncanya apa? Apa salah kita? Tak nak sejenak kita gunakan akal sembilan untuk membuat penilaian?

7 – Kita bukan suami yang kaya raya. Bukan tahap raja yang mampu petik bintang atau permata untuk dihadiah pada si dia. Nak hadiahkan dinar emas atau goldbar berketulenan 999 sebulan sekalipun kita tak mampu. Tak apa…

8 – Isteri tak mahu pun. Jika isteri mahukan kekayaan, sejak awal dia tidak mengahwini kita. Isteri cuma harapkan perhatian. Tak kaya tak apa tapi jangan papa kedana dengan kasih sayang.

9 – Jangan kedekut dengan pujukan. Ini bukan pertandingan yang perlu kita menegakkan bahas itu ini. Ini perkahwinan yang memerlukan pengertian. Jika kita tidak mampu berikan harta, berilah cinta.

10 – Awas suami! Jangan biasakan isteri terlalu berdikari. Jangan biasakan isteri hatinya tidak dibelai dengan kasih sayang. Jangan! Jangan membuat kesilapan ini jika tidak mahu rumahtangga kecundang.

11 – Kerna suatu hari nanti, pada saat hatinya telah hilang cinta, yang bersisa hanyalah benci. Waktu itu ruangan untuk suami semakin sempit. Waktu itu terimalah hakikat bahawa perpisahan adalah ehsan yang terbaik berbanding terus mendera emosi isteri.

12 – Ya… Isteri kita nampak lembut, lemah dan tidak kuat hatinya. Tapi percayalah bila berkali-kali diuji, bimbang nanti tiada ruang untuk diperbaiki lagi. Akan tiba masa dia lebih bahagia tanpa kehadiran kita.

13 – Tak ada rupa dan tidak berharta tak apa. Tapi jangan miskin dengan ucapan baik dan pujukan yang menyejukkan hati. Jangan asalkan buka mulut pemilihan perkataan kita mencalarkan jiwa.

14 – Hanya kata-kata yang baik, kelembutan dan pujukan. Percuma bukan? Jika itupun tidak mampu diberi, layaklah kita dianggap SUAMI YANG PAPA KEDANA. Menyedihkan, malang dan hinanya kita.

Salam sayang


Nak Anak Beradab Bukan Berleteran. Tapi Kena Ada 3 Perkara Ini.

Kita mahu anak-anak beradab dan berakhlak mulia. Semua mahukannya. Tetapi kita boleh jadi terlupa bahawa adab bukan hasil syarahan, pembacaan, jauh sekali leteran.

Ada tiga kualiti diperlukan untuk menghasilkan akhlak yang baik, misalnya menurut Imam Birgivi (1573m), seperti nukilannya di dalam kitab al-Tariqah al-Muhammadiyyah.

Pertama: Kebolehan berfikir yang baik. Akal yang boleh memproses, untuk mempertimbangkan baik dan buruk. Jika akal lemah, atau akal melampau, ia mengganggu proses.

Kedua: Berkeinginan. Iaitu wujudnya dalam diri seseorang ini kehendak. Mahukan sesuatu. Dorongan untuk mendapat. Jika seseorang itu hilang keinginan, dia tiada dorongan untuk mendapatkan manfaat daripada memilih kebaikan.

Ketiga: Upaya bantah dan marah. Untuk berakhlak dan beradab, seseorang itu perlu wujud dalam jiwanya kalau berlaku sesuatu yang dia tidak setuju dia bantah, dan lawan. Dengan kualiti ini, barulah boleh akhlak baik dihasilkan dalam bentuk menolak akhlak buruk dan kejahatan.

Macam mana kita hendak mengadabkan anak-anak kalau semasa mereka membesar, kita rosakkan kebolehan berfikir mereka.

Bukanlah dengan menabur Ajinomoto ke dalam makanan mereka, tetapi dengan tidak berbual, paksa hafal, anak-anak tengah suka bermain (yakni sedang berfikir kreatif, menyelesaikan konflik), kita hentikan permainan dan suruh mengadap teks. Bantut habis kebolehan berfikir yang lahir sebagai fitrahnya hari itu.

Kemudian, anak berkeinginan tetapi keinginannya kita nafikan. Ikut cakap aku sebab aku orang tua. Rambut belah tepi, baju kena warna ini, sekolah kena macam ini, ambik subjek pilihan mak ayah, belajar bidang kebanggaan orang tua, kahwin nanti pun jodoh emak ayah pilihkan, dah kahwin pun mak ayah campur tangan cuti sekolah ke mana. Anak tidak berpeluang berkeinginan.

Anak marah, kita marah dia balik. Murid tak setuju dan lawan, belum apa-apa kita biadabkan dia. Sehingga mati sifat melawan, sifat membantah.

Seribu syarahan agama, pergi bagai dipuput bayu. Tak lekat pun di jiwa sebab tiada pelekatnya. Karakter tidak dibentuk. Yang dibentuk ialah akademik, akademik, akademik. Kita laungkan akhlak penting, tetapi semua perancangan dan perlaksanaan adalah matawang akademik.


“Bukan Tak Nak Jumpa, Hati Memang Rindu.” Ayda Jebat, Suami Belum Sedia Bawa Anak Keluar & Jumpa Keluarga

Ayda Jebat dalam satu perkongsian memohon maaf kepada keluarga dan sahabat handai kerana dia dan Nabil belum bersedia untuk mempertemukan anak mereka sejak dilahirkan pada September tahun lalu.

Perkongsian tersebut dimuatnaik menerusi Instagram Storiesnya. Ibu kepada Ana Nayla bagaimanapun turut meluahkan kerinduan untuk bertemu keluarga seperti dahulu.

Namun akui Ayda atau nama Sebenarnya Nur Suhada Jebat,  buat masa sekarang dia terpaksa mengutamakan keselamatan dan kesihatan sementelah pandemik Covid-19 ini belum berakhir.

“Mohon maaf kepada keluarga dan sahabat handai kalau ada yang berasakan saya dan Nabil keterlaluan mengenai perkara ini. Bukan tak nak jumpa, hati memang dah rindu.

“Nak gelak ketawa bersama, nak bagi jumpa bayi kami. Tapi, tanggungjawab nak jaga keselamatan dan kesihatan keluarga kita dan anda, kami utamakan.” ujar isteri kesayangan Nabil Mahir ini lagi.

Dalam pada itu, pelantun lagu Pencuri Hati ini turut menitipkan ucapan terima kasih buat semua yang memahami situasi sekarang.

“Kami belum bersedia. Insya-Allah, satu hari nanti. Terima kasih kepada yang faham. Kami sayang anda dan rindu semua termasuklah AJ Screamer.

Sebelum ini, Nabil sanggup menempah keseluruhan panggung di ibu kota baru-baru ini bagi menyaksikan filem Spider-Man: No Way Home dalam keadaan selamat bersama ahli keluarganya.

Menurut Nabil, disebabkan jarang keluar sejak penularan Covid-19 dia juga menempah bilik hotel berdekatan untuk memudahkan urusan solat Maghrib selepas selesai menonton.

“Apabila sudah menempah panggung wayang, saya terfikir pula, bagaimana nak solat? Jadi, saya tempah bilik hotel berdekatan supaya kami dapat solat dengan selesa,” katanya.

Untuk rekod, Nabil dan Ayda mendirikan rumah tangga pada 1 Januari 2021 selepas mengikat pertunangan secara dalam talian pada 28 April tahun lalu ketika pelaksanaan Perintah Kawalan Pergerakan (PKP).

Hasil perkahwinan tersebut, pasangan ini dikurniakan Ana Nayla yang dilahirkan pada 21 September tahun lalu.


“Injap Jantung Terbalik & Ada Lubang Serius. Tapi Lubang Tu Buat Dia Bernafas.” Ali Puteh Kongsi Anak Kedua Ada Masalah Jantung, Mohon Doa Dari Semua

Bergelar ibu bapa buat kali kedua nyata menambahkan lagi rasa syukur dan gembira buat Ali, pelawak yang juga anggota kumpulan Puteh.

Disebalik kegembiraan tersebut, Ali  memohon orang ramai dan para sahabat agar mendoakan kesihatan puterinya, Sharifah Nur Ainul Mardhiah yang kini dirawat di Hospital Ampang. Baru berusia seminggu, Ainul disahkan mempunyai masalah jantung.

“Hanya Allah sahaja yang tahu perasaan saya ketika ini. Ainul Mardhiah baru berusia seminggu dan pada mulanya dimasukkan ke wad kerana jaundice.

“Namun selepas pemeriksaan lanjut dilakukan, anak saya disahkan mempunyai masalah injap jantung terbalik dan jantung berlubang,” katanya.

Tambah Ali lagi Ainul Mardhiah dipindahkan daripada Pusat Rawatan Islam Kohilal, Taman Melawati ke Hospital Ampang.

Ali juga sedang menunggu jawapan daripada Hospital Serdang untuk rawatan lanjut dan Ainul Mardhiah akan dipindahkan ke sana.

“Menurut doktor pembedahan akan dilakukan dan mengambil masa agak panjang. Saya hanya menanti keputusan daripada doktor pakar di Hospital Serdang.

“Terima kasih yang mendoakan Ainul Mardhiah dan saya harap kawan-kawan semua dapat terus mendoakan kesihatan anak saya dan semoga semua urusan berjalan lancar,” ujarnya.

Reda dengan keadaan Ainul Mardhiah, Ali menganggap ini dugaan buatnya dan isteri serta menyerahkan semuanya kepada Allah SWT selain berusaha untuk memastikan anak keduanya itu kembali sihat.

“InsyaAllah, Allah SWT tidak akan menguji hambanya jika orang itu tidak mampu menghadapi dugaan…Semuanya akan baik,” katanya.

Sementara itu,Melati Fitri Abdullah, isteri kepada Ali turut berkongsi keadaan anak mereka yang dibawa dari Hospital Ampang ke Hospital Serdang, untuk bertemu pakar jantung di sana. Melati telah berkongsi mengenai perkara tersebut menerusi kemas kini terbarunya di instagram.

“Assalamualaikum semua, hari ni adik Ainul dah dibawa ke Hospital Serdang untuk berjumpa dengan doktor pakar jantung.

“Doktor pakar iaitu, Dr. Oii Yin sahkan adik Ainul menghadapi masalah injap jantung terbalik dan mempunyai lubang di bahagian tengah.

“Doktor beritahu keadaan adik Ainul agak serius, dan berita baiknya kata doktor, lubang itulah yang membantu adik Ainul bernafas hingga sekarang,” tulisnya.

Tambah Melati lagi, doktor pakar menyarankan pembedahan dijalankan secepat mungkin dan anaknya kini sedang berada dalam pemantauan doktor.

“Doktor sarankan pembedahan dilakukan seawal mungkin dan adik Ainul sekarang di bawah pemantauan doktor di Hospital Ampang untuk menanti hari pembedahannya tidak lama lagi, kemungkinan dua hingga tiga minggu dari sekarang.

“Semoga adik Ainul kuat dan terus kuat menghadapi dugaan ini. Saya ibu dan walid kepada adik ainul ingin mengucapkan jutaan terima kasih kerana kalian tidak henti2 memberi kata2 semangat , doa yang tak henti2 dan banyak bagi saya tips untuk menghadapi situasi macam ni.

“Dan hanya Allah S.W.T sahaja yang dapat membalas budi baik kalian… Semoga kalian di murahkan rezeki dan diberi keredhaan di dunia & akhirat.. Aminnn… ~SALAM SYG DARI ADIK AINUL~~SHARIFAH NUR AINUL MARDHIAH~

Dalam pada itu, Ali turut berkongsi hal yang sama di laman instagramnya.

Harini adik kene transfer checkup kat hospital serdang…walid tau…adik kuat…sikit lagi nnti adik sihat tau…walid ngn ibu tggu adik yerr,” tulisnya.


Wanita Ini Kongsi Cara Buat Jus Kesihatan Cara Orang Korea. Petua Hilangkan Batuk Dan Selesema Dengan Mudah

Bak kata orang, mencegah lebih baik daripada mengubati. Ternyata, telah menjadi lumrah seorang para ibu akan memastikan ahli keluarganya sihat. Selain pengambilan ubat jika masalah kesihatan berlarutan, kita juga boleh mencuba pelbagai petua. Ia termasuk menggunakan lemon dan madu untuk meredakan masalah kesihatan.

ENERGY & VITAMIN C BOOSTER, FLU & FEVER FIGHTER CARA ORANG KOREA

(LEMON CHUNG 레몬청

Pernah tak minum citron syrup, jujube syrup atau aloe vera syrup yang dijual di kedai korea? Syrup ini adalah syrup kesihatan.
Namanya syrup kerana buah tadi dimasukkan ke dalam air gula atau madu. Bukan orang besar saja boleh minum, budak kecik pun boleh juga. Berapa dos dia? Fiona akan kongsi kira dos ikut hukum Young’s Rule.
.
Kisah nak buat syrup ni sebenarnya bila anak saudara bagi hirisan lemon ditambah madu asli semalam. Katanya dia tau lepas tengok drama-drama korea. Lemon tu dihisap dan dimakan sekali dengan kulit. Lepas dah berborak, baru terfikir, eh kenapa tak simpan je sebalang untuk kecemasan kan?
.
Kan seronok bila kita dapat hasilkan sendiri natural remedy dari air tangan sendiri yang 200% selamat jika gunakan dalam dos yang betul.
.
Jadi lepas habis ajar cara buat morning sickness remedy dalam kelas Pregnancy Care malam tadi, fiona mula cari bahan dan siap-siap letak atas meja.
.
Pagi tadi, terus basuh dan mulalah projek syrup ni.
.
Cara asal orang korea adalah dengan masak lemon hingga tinggal pati, dan air pati tadi (bersama hirisan lemon) dimasukkan gula dengan nisbah 1:1. Maksudnya jika lemon 2 kilogram, maka gula juga 2 kilogram.
.
Disebabkan fiona tak kuasa nak jadi badak air, fiona ganti guna madu yang lebih sihat dan mungkin juga boleh membakar lemak sambil bersenam dalam mimpi.
.
Indah betul bila dapat minum air lemon di pagi hari sambil menghirup udara segara dari diffuser yang ditambah essential oil peppermint dan grapefruit.
Terasa relaks, ceria dan mood datang tiba-tiba.

APA KEBAIKAN HONEY LEMON SYRUP INI?

1. Serbaguna. Boleh gunakan untuk buat air lemon panas, lemonade dan juga sos lemon.

2. Meningkatkan antibodi badan jadi matilah kuman jahat dalam badan tu.

3. Lemon bersifat diuretic. Maksudnya ia membantu proses penyingkiran toksin, bakteria, garam dan air dari badan dengan lebih efficient ok.

Pernah tengok tak orang yang ada water retention? Pagi badan dia kembang macam belon, dan bila picit betis, berlubang dalam sangat. Tapi bila dah tengahari, eh dah kempis semula badan dia.

Biasanya ibu-ibu mengandung dan wanita yang ada PCOS mengalami situasi ni.

Herba lain yang bersifat diuretic adalah halia, parsley, teh hijau dan teh hitam, roselle dan beberapa lagi.

4. Tinggi Vitamin C dan membantu proses penyembuhan luka dan baikpulih kulit. Kulit lebih glowing dan berseri bak bulan mengambang penuh.

5. Membantu badan lebih cepat berpeluh. Jadi suhu badan yang panas tu lebih cepat turun. Untuk bayi atau anak kecil, mandikan di dalam air rebusan lemon.

Tapi kau jangan rebus anak dalam periuk tu pulak. Kenalah tuang air rebusan lemon tu dalam baldi dulu.

Tambah air sejuk untuk bagi suam, dan rendamkan badan anak sambil gosok-gosok kepala dan badan dia ok.

6. Legakan sakit tekak akibat batuk berterusan. Batuk pun reda.

Berapa dos untuk dewasa dan anak kecil?

Untuk kanak-kanak, kita ikut hukum Young’s Rule. Ada di gambar cara kiranya.

Boleh rujuk gambar beserta langkah-langkahnya ok. Baca betul-betul tau. Jangan skip nanti tersalah buat, esok lusa bangun pagi telinga tinggal sebelah.

Ikuti cara membuatnya


Terlajak Suka Minum Green Tea, Elok Tambah 2 Bahan Ni Untuk Jadikan Air Detox Terbaik!

Melakukan amalan penjagaan kesihatan yang mudah dan ringkas seperti minum air detox umpamanya menjadi pilihan ibu-ibu masa kini. Umumnya juga, turut lebih selesa menghasilkan sendiri dengan menggunakan bahan yang sedia ada di dapur. Memandangkan untuk menghasilkan air detox bukanlah sesuatu yang sukar dan kesannya cukup memuaskan hati.

Atas sebab ini juga, ramai antara kita suka berkongsi amalan atau resipi dalam menghasilkan air detox yang terbaik untuk dimanfaatkan bersama. Hal yang sama juga, menarik perhatian Puan Amiera berkongsi ilmu.

Jadi jom ketahui cara yang dilakukan olehnya untuk kekal sihat dan cergas dengan mengamalkan minuman detox yang dihasilkan sendiri dengan memilih produk green tea jenama BOH yang ada dipasaran.

Ini perkongsiannya

KITA hari-hari pun makan macam-macam. Jangan lupa untuk detox badan kita. Saya percaya bila kita detox badan akan lebih sihat dan bertenaga.

Ni cara mudah saya detox badan. Hampir seminggu dah amalkan rasa ringan badan, perut pun dah kempis sikit sebab saya beranak operate 2 kali, perut susah nak kempis sebelum ni. Angin-angin habis keluar. Bila sendawa dan kentut-kentut rasa lega sangat. Tak ada la nak berangin je tak tentu pasal.

Green tea cap boh 1 uncang
1sb Halba
Halia (Ikut suka nak letak banyak mana, lagi banyak lagi bagus)
2 cawan air masak

CARA PENYEDIAAN

2. Tunggu agak-agak dah suam kuku. Minum.

3. Nak tambah madu sikit pun ok.

4. Bagus amalkan masa perut kosong, sebelum makan.

Ekstra info : Detox ni laki perempuan boleh je amalkan. Selain boleh detox badan, bawa keluar angin jahat, juga boleh turunkan berat badan. Yang penting konsisten. Tengah nasihatkan diri sendiri sebenarnya ni. Doakan saya pun mampu konsisten ye.

NOTA TAMBAHAN
Untuk kaum hawa kalau nak tambah manjakani atau kunyit pun boleh. Tapi kunyit tu tak boleh minum hari-hari. 1-2 kali seminggu tu dah memadai. Suka wangi letak serai sebatang dua.

sumber : AmiEra Farhann Johan via MAHN


Manfaat Minum Air Halia Panas Untuk Wanita Dah Bersuami. Isteri Take Note Ya!

Air halia panas yang selalunya kita minum untuk membuang angin ini bukan hanya sekadar mengatasi masalah angin, bahkan banyak manfaat lain buat wanita yang telah berkahwin.

Tapi si dara single pun boleh amalkan untuk tujuan kesihatan dan jaga kecantikkan. Tak salah untuk menjaga dalaman tubuh.

Ini 7 kelebihan buat wanita. Wanita berkahwin lebih-lebih lagi wajib amalkan ni ya.

Buang Angin
Caranya adalah hiris halia dalam satu atau dua inci dan rendamkan di dalam air panas bersama uncang teh ( teh hijau lagi bagus) tanpa gula. Biarkan selama dua minit dan boleh minum setiap hari. Amalkan ini setiap hari pasti angin dalam badan bebas terbuang dan badan pun kembali segar.

Redakan Tekanan
Halia boleh dibuat minuman dan dijadikan ramuan masakan. Halia juga dikatakan dapat membantu meredakan tekanan dan memulihkan dalaman badan.

Amalkan minum air halia dengan madu setiap hari pasti anda dapat merasai kelainan dan wajah juga tubuh tampak segar. Sekaligus menyerlahkan kecantikan semulajadi.

Turunkan Berat Badan
Halia mengandungi unsur yang membantu melancarkan sistem metabolisme tubuh. Sebab itulah ia banyak digunakan dalam produk menurunkan berat badan.

Hiris halia halus kemudian campurkan dengan air panas, madu dan juga sedikit perahan air limau nipis, amalkan setiap hari pasti ketika perut kosong

Selain itu minum air halia juga berupaya mengurangkan nafsu makan sesuai untuk anda yang sedang diet. Ia turut membantu perut berasa kenyang dalam tempoh yang lebih lama.

Atasi Masalah Pencernaan
Perut kembung, cirit birit atau kejang di bahagian perut ketika datang bulan cuba minum air halia panas. Ia boleh mereda dan merehatkan usus seterusnya mengatasi masalah ini.

Hilangkan Bau Badan
Ramai wanita yang alami masalah ini kan . Badan dah lawa , muka cantik tapi badan berbau. Untuk atasi masalah ini, amalkan minuman halia bersama teh setiap hari, atau pun kunyah halia yang ditumbuk hancur.

Kuatkan Sistem Imun Tubuh
Kandungan dalam halia membantu membersihkan sistem limfa, mengeluarkan racun dan membunuh bakteria yang menjadi punca penyakit.

Menghangatkan Ranjang
Bagi yang sudah mendirikan rumah tangga, info ini penting untuk diketahui. Pengambilan halia secara semula jadi membantu melancarkan perjalanan darah dalam tubuh termasuk ke organ reproduksi. Manfaatnya nafsu untuk seks juga akan bertambah terutama buat yang merancang menambah zuriat.

Disebabkan semua manfaat inilah sejak zaman berzaman lagi banyak petua menggunakan halia diperturunkan oleh nenek moyang kita. Jadi tak rugi jika kita amalkannya.


” Selamat Melahirkan & Dilahirkan. Terima Kasih Atas Doa.” Shaheizy Sam Timang Anak Ketiga. Tahniah!

Shaheizy Sam berkongsi berita gembira isternya, Shatilla Melvin selamat melahirkan anak ketiga mereka.

Dalam perkongsian tersebut, Sam memuatnaik gambar ketika menemani isterinya di wad bersalin. Tidak mendedahkan jantina anaknya, pelakon Polis Evo ini menitipkan ucapan terima kasih pada semua yang mendoakan isteri dan anaknya.

Alhamdulillah. Selamat melahirkan dan selamat dilahirkan.. Thank u atas doa2 korang.

Korang tengok macam muka Bapak ke muka Bubu? 🤔


Walau Diminta Beli Daun Sup Bawa Balik Daun Ketumbar, Bersyukurlah Suami Sanggup Redah Roadblock, Beratur Panjang Demi Keluarga!

Pelbagai gelagat dan gaya sang suami apabila diminta membeli barang dapur ketika PKP ini. Bagi yang dah biasa ke pasaraya pasti bagi mereka hal sebegini ‘kacang’ je, beri je list barang yang diperlukan, sepantas kilat mereka akan melaksanakannya tanpa sebarang masalah.

Tetapi tidak kepada para suami yang sebelum ini hanya tahu menunggu di kereta atau atas motor. Atau bagi mereka yang hanya tahu menghulurkan duit belanja dapur, selebihnya tahu lah isteri yang menguruskan.

Tetapi kali ini segalanya bertukar, ada yang mengambil masa untuk membezakan halia dengan lengkuas, daun sup dengan daun ketumbar. Lucu kan bila ada sahaja troll yang dibuat netizen berkenaan hal ini, tak kurang yang mengutuk. Tetapi ketahuilah, walaupun suami tak pandai namun mereka ada inisiatif untuk melakukannya. Ketika ini baru mereka tahu bagaimana situasi isteri apabila membeli barang dapur.

Berbanggalah bila suami anda keluar membeli barang dapur sendirian, jangan dimarahi apabila tersalah membeli sebaliknya bersyukur kerana dia masih dan tetap melaksanakan tanggung jawabnya sebagai ketua keluarga.

Sebenarnya kan… saya suka je lawak lawak suami tersalah beli barang dapur apa segala tu. Bukan isteri tu nak aibkan suami dia ke apa..saya rasa kebanyakkannya seronok seronok aje berkongsi cerita. Alah, kadang suami tu sendiri yang seronok seronok share dia tak kenal itu..tak kenal ini..gelabah isteri pesan itu..isteri pesan ini.. chill la…seronok apa tengok gelagat rakyat Malaysia ni.

Bila tengok orang upload gambar suami suami kena beratur nak beli barang tu pun, saya senyum juga.

Saya bangga!

Saya bangga melihat ketua ketua keluarga yang bertanggungjawab dan menggalas tugas memastikan anak isteri selamat di rumah, dan sanggup merisikokan diri mereka dengan membeli barang keperluan untuk sekeluarga.

Bersyukurlah. Walaupun kadang suami kita tersalah beli satu dua benda, tapi kita kena banyak banyak syukur kerana sekurang-kurangnya kita ada suami yang bertanggungjawab yang sanggup keluar musim musim PKP ini, beratur, redah roadblock, jam, panas, semata-mata untuk belikan apa yang kita dan anak anak minta.

Kakak kakak, percayalah, bukan semua orang ditakdirkan ada suami yang bertanggungjawab seperti suami kita.

Kadang, ada isteri yang terpaksa keluar sendirian membeli barang keperluan harian dan meninggalkan anak anak di rumah tanpa ada yang jaga kerana suami mereka merupakan frontliner dan perlu bekerja. Itu pun kasihan juga. Itu, memang suami isteri adalah hero negara. (Thank you 🙏)

Tapi, paling sedih, memang ada antara kita yang diuji dengan suami yang taknak bersusah. Ah malaslah, nak kena beratur panjang, awak ajelah yang beli. Ah, malaslah, kena lalu roadblock, jalan jam, awaklah pergi.

Jadi,

Bersyukurlah kalau suami kita dengan machonya menggalas tugas ketua keluarga tu. Walaupun disuruh beli daun sup dibawa baliknya daun ketumbar, sekurang-kurangnya dia adalah suami yang bertanggungjawab dan taknak susahkan kita suruh kita pula yang beratur panjang-panjang dan angkut barang banyak banyak di pasaraya sana.

Sayangilah suami anda. Jika tidak, akan ada orang lain yang akan menyayanginya.

Kahkahkah!


“Tak Puas Berbakti Pada abah. Syukri Banyak Dosa Dengan Abah.” Bapa DS Aliff Syukri Meninggal Dunia.

Semalam dia masih sempat melemparkan senyuman buat si anak tersayang yang datang melawatnya. Namun siapa sangka itulah senyuman terakhir yang mampu diberikan. Beberapa jam kemudian, dia dijemput pulang ke negara abadi buat selama-lamanya.

Salam takziah buat Dato’ Seri Aliff Syukri dan keluarga  atas kepulangan ayah tersayang kerahmatullah. Beliau sebelum itu ada memuat naik dan berkongsi satu video mengenai bapanya yang dikatakan sakit jantung tahap 3 dan juga paru-paru berair lalu dimasukkan ke hospital.

Meminta orang ramai mendoakan supaya ayahnya kembali sihat, namun ketentuan Tuhan tak siapa mampu menduga.

Tidak berapa lama kemudian, setiausaha Dato Seri Aliff memuat naik  berita mengenai kembalinya ayah Pengasas produk D’Herbs kerahmatullah.

“Marilah kita mendoakan arwah di tempat kan di kalangan orang orang yg beriman.. segala jadual bisnes atau apa sahaja boleh berurusan dengan saya.

Sebelum itu, arwah dikatakan mengadu sesak nafas dan dibawa ke hospital akibat serangan jantung stage 3.

Salam takziah dari pihak Majalah Keluarga buat Dato’ Seri Aliff Syukri dan keluarga. Semoga roh ayah Dato Seri dicucuri rahmat dan ditempatkan bersama mereka yang beriman. Al-Fatihah.